“Mak Madrasah Pertama Untuk Anak.” Serap Semua Ilmu Rumah Tangga Dulu Baru Kahwin. Deep & Penuh Motivasi!

Ilmu rumah tangga bukan untuk siapa-siapa, tetapi untuk diri sendiri. Di kemudian hari nanti baru kita nampak kesannya pada diri kita. Jadikan ia satu motivasi diri sendiri untuk berkeluarga kelak.

Tak salah kahwin muda tetapi perlu cukupkan ilmu asas rumah tangga terlebih dahulu. Begitu kata, Dr Fatin Liyana. Sememangnya perkongsian Doktor cantik ini banyak benarnya.

Bagi yang sudah berkahwin tetapi masih belum menguasai ilmu memasak terutamanya, bolehlah mulakan langkah untuk menambah ilmu di dada. Penting ni!

“Ummi nak share something. Hal perempuan. Ummi tengok lately macam banyak anak gadis yang berbangga yang dorang tak tau masak atau buat kerja rumah.

Kiranya macam proses urbanisasi kalau seorang wanita itu tak pandai masak atau berkemas. Kenapa begitu ye?

” Takpelah nanti I carilah future husband yang pandai masak so he can cook for me”.

“Future husband I jenis tak kisah…kitaorang boleh belajar sama-sama after kahwin nanti”

” I have so many positive points, kenapa pandai masak dan pandai kemas rumah jugak yang you nak emphasize (ayat biasaummi dengar)”

Take it from me…pengalaman sebenar wanita berjiwa gonjeng yang sudah berkahwin 3 tahun (still a long way to go hihi)

Skill-skill basic rumah tangga ini sebenarnya perlu ada dalam diri setiap wanita yang nak berkahwin. Bukan untuk suami sangat sebenarnya, tapi untuk diri sendiri. Ya untuk diri sendiri!

Supaya diri sendiri

tak stress,
tak hilang konfiden,
tak rasa dipinggirkan,
tak rasa terkecuali,
tak rasa menyesal di kemudian hari.

Meh ummi kasik contoh:

Takde pun orang dilahirkan terus pandai serba serbi. Semua kena try buat dan belajar. Janji ada niat untuk improve diri sendiri demi kebaikan keluarga. Keyword dia: RAJIN!

Jadi kepada memana gadis single di luar sana, pergi balik rumah mak dan tolong mak masak dan kemas rumah. Serap semua ilmu rumah tangga dari mak sementara mak masih ada.

Nanti dah takde, takde siapa akan ajar dan tegur kita seikhlas mak kita sendiri.

Kata-kata indah ini bagi yang bujang atau yang dah kahwin boleh ambil pakai. Berguna untuk kita semua dan jadikan ianya satu motivasi untuk diri sendiri dan keluarga. Suami apatah lagi. Tak gitu?

Mak..adalah madrasah pertama untuk seorang anak. Pendidikan formal boleh belajar di sekolah tetapi pendidikan informal inilah yang datangnya dari asuhan dan didikan seorang insan bernama MAK.

Jom kita jadikan pemangkin semangat buat diri kita dan anak-anak.

Kredit: @dr.afl


Jadi Suri Rumah Pun Boleh Beli Rumah Sendiri, Wanita Ini Kongsi Kejayaan Untuk Berjaya.

Inilah yang dikatakan, nak seribu daya, tak nak seribu dalih. Bergelar suri rumah bukan alasan untuk tidak berjaya dan mempunyai impian.

Bagi wanita ini, kira-kira tujuh tahun lalu setelah mengambil keputusan untuk tidak bekerjaya, mula merancang hala tuju kehidupannya. Dengan melakukan perniagaan secara atas talian, beliau kini mampu membeli rumah hasil daripada simpanannya sejak bergelar suri rumah.

Kisah inspirasi buat suami. Jangan anggap wanita yang hanya duduk di rumah tidak tahu mencari pendapatan sampingan. Moga jadi panduan buat kita semua.

MULA MERANCANG SETELAH BERGELAR SURI RUMAH

Bila Allah detik pada hati kak tiqa. “ini lah masanya”. Ya.. Kak tiqa pasti dan yakin. Allah dah bagi “green light” untuk kak tiqa. Kak tiqa mula mengira poket. Ya…sudah CUKUP!  Kak tiqa pergi sendiri melihat rumah yang masih dalam pembinaan.  Lokasi bagus! Harga bagus! Developer bukan calang-calang!  Terletaknya di KUALA LUMPUR!
Ok baik.. Langkah diatur.

Bermulalah perjalanan seorang suri rumah membeli rumah. Ya..suri rumah!
7 tahun lalu sejak hari pertama kak tiqa membuat keputusan untuk tidak bekerja.
Kak tiqa sudah mula merancang.

Kak tiqa nak beli satu rumah kecil di Kuala Lumpur. Senang kalau balik kampung di Selangor anak-anak lebih selesa jika ada weekend’s home. Jadi macam mana nak kumpul modal?

PENGURUSAN WANG KENA ADA

Pengurusan wang harus dibuat sebaiknya. Ada duit simpan! Ada duit simpan!
Ada duit simpan! Macam mana nak ada duit? Kita buat bisnes online. Duit untung jangan belanja tapi simpan.

Buat ASBF then dapat dividen jangan usik!

Biar compaund agar hasilnya lebih besar. ASBF sudah masuk tahun ke 8 dan ianya mengajar kak tiqa untuk menabung secara paksa. Dah jadi habit! Tahan juga diri beli sesuatu yang bukan keperluan. (yang ni mencabar ).

Modal membeli rumah ini dan kos renovasi serta dekorasi adalah sepenuhnya hasil bisnes online, pelaburan ASBF dan simpanan. Kalau suami bagi duit.. Simpan! Sebab dah jadi duit kita.. Haha!

CABARAN BISNES ATAS TALIAN

Bisness online ni cabarannya bila pegang phone orang kata kita main henpon.
Padahal kita nak iklan atau nak layan whatsap customer. Lagi stress bila kita tengah deal nak close sale dengan customer, time tu lah anak tarik kaki baju seluar kita sambil nangis. Dan time tu jugak suami kita kata kita main henpon dari tadi!
Ha.. Kau ghase?

Apa pun.. Terima kasih korang yang sudi membeli apa yang kak tiqa jual..
Macam-macam kak tiqa jual Dexandra, periuk belanga, cadar, handbag dan banyak lagi semua korang tapau! Tanpa sedar anda dah bantu seorang surirumah mencapai sebuah impian

FASA AWAL BERGELAR SURI RUMAH

Pada awal menjadi suri rumah. Kak tiqa pernah melalui fasa di mana rasa macam looser.
Ada degree tapi tak bekerja jauh sekali berduit. Hanya lihat kawan-kawan yang bekerja wahh makan tengahari bersama rakan sekerja di restoran mewah. Ade me time!
Pergi shopping balik kerja.Mesti seronok!

Sedang Kak tiqa pula berhempas pulas di rumah menjaga anak. Tapi itu dulu. Sekarang bila anak dah besar sikit kak tiqa dah tak heran pasal semua tu. Malah lebih bersyukur kerana banyak sebenarnya hikmah untuk diri dan keluarga bila kak tiqa tak bekerja di luar.

Tapi ini jalan kak tiqa ye. Lain orang lain hidup dan cabarannya. Percaya pada aturan Allah s.w.t.

RUMAH IDAMAN

Ok berbalik pada perjalanan beli rumah tadi. Ianya tak lah mudah. Ada liku-likunya.
Tapi biarlah kak tiqa simpan yang pahit tu jauh di hati. Selepas setahun menanti..
Akhirnya dapat kunci. Kak tiqa kata dengan suami.

“saya nak deko nampak macam hotel supaya anak-anak rasa macam pergi bercuti dan bukan balik kampung” Haha.. Besar betul angan kak tiqa!  Kak tiqa pergilah jumpa ID beberapa ID company tapi iya lah.. Harganya boleh tahan.
Fikir punya fikir.

Wang harus dialir dengan tepat supaya tak bocor dan lebih jimat. Tambahan pula pandemik covid19 menjadikan tahun ini tahun yang mencabar! Jadi kak tiqa decided untuk upah kontraktor buat renovasi ikut citarasa kak tiqa dan selebihnya kak tiqa deco sendiri.

Tak ada 2D 3D drawing. Semua aku bayangkan aje dalam kepala. PKPB agak sukar untuk kak tiqa pergi survey barang secara offline. Anak tak ada orang jaga kalau keluar.
Suami pula kerja. Jadi banyak juga barang dibeli secara online.
So akhirnya.

Inilah hasil renovation dan deco yang kak tiqa buat. Apartment 805sqf
Stress juga sebab kita sorang2 kena deal dengan kontraktor/aircond/wiring/curtain..
Kalau bayar ID semua dia buat tak payah pening.

SURI RUMAH JANGAN TUNGGU LAGI!

Buat suri rumah di luar sana.. Jangan hanya tunggu! Jika anda mahukan sesuatu..
Kejarlah impian anda. Menjadi suri rumah bukanlah alasan untuk tidak boleh mencapai sesuatu matlamat.
Go for it!! Ok lah mari kita menabung lagi untuk next mission!
Dah banyak minggu sepi beriklan sebab busy uruskan rumah baru.
Busy jugak pindah balik Johor sebab suami dah transfer kerja semula ke Johor.
Semoga apa yang kak tiqa cerita ini menjadi inspirasi kepada suri rumah di luar sana.
Tujuan kak tiqa tulis tak lain hanyalah ingin berkongsi pengalaman.
Mungkin bagi sesetengah orang beranggapan ianya hanya cerita biasa.
Tapi bagi sesetengah orang ianyalah boleh menjadi satu motivasi untuk apa saja tujuan dan matlamat untuk dicapai! Jika kita mahukan sesuatu..Kejarlah ia.. berusahalah!
Akhir sekali, terima kasih korang yang sudi baca sampai habis! Panjang gile kot karangan sis.

Semoga Allah mempermudahkan urusan kita semua. InsyaAllah. Hidup bukan hanya untuk kita melihat pada kejayaan seseorang. Tapi bagaimana seseorang itu boleh memberi inspirasi kepada orang lain.


Ini Cara DIY Mudah Nak Kekal Api Biru. Barulah Kuali Tak Hitam!

Apabila masak, api gas mula berjelaga, tentu habis kuali kesayangab menjadi hitam. Nak gosok masak pun memang penat. Jika hari-hari macam ni, stress! Kuali nak gantung pun segan.

Menarik perkongsian ini apabila puan Sharina binti Othman menunjukkan DIY cara buat dapur gas kekal api biru, kuali pun hitam.

Ikuti perkongsian ini.

Api dapor gas tetiba oren.Habis berjelaga periuk kesayangan. Nak gosok periuk tu, alahai boleh sado tangan tu..
Rasa nak beli dapoq gas baru ja kan..
Tapi tu la bajet pun cukup² ja..

Sapa pernah mengalami situasi sebegini

Lani hangpa baca setiap caption kat gambaq nah. Ni dapoq gas yang biasa tu nah.

CARA LAIN:

Setelah anda pusing pin tetapi api tetap warna oren/merah.
Caranya.:
Buka tungku api, ketuk² untuk keluarkan segala karat² yang terkumpul, bersihkan sisa makanan atau lelehan minyak.
Spray dengan anti karat ( ada dijual kedai hardware/mr.diy ).
Dan pasang semula tungku api tersebut.

Jika api masih oren/merah juga maka boleh la tukaq tungku api atau minta suami anda belikan dapoq gas yang baru.

DAPUR KACA

Gambaq yang terakhir k.nana terbaca di komen group MAHN.

Selamat mencuba!

Sumber: Sharina binti Othman


Rumput Hiasan Cantikkan Laman. Anak-anak Pun Boleh Main Di Situ & Ni Cara Tanamnya!

Kelebihan bila mempunyai ruang tanah dilaman rumah selain bolehlah kita bercucuk tanam, malah ada satu lagi elemen menarik iaitu bolehlah dijadikan ruang santai dan bermain anak-anak di laman rumah.

Apatah lagi jika disiapkan sempurna dengan tanaman rumput hiasan menutupi tanah yang terlihat seperti permaidani. Tentu bukan sahaja anak-anak berasa teruja bermain di situ, malah kita sebagai orang tua juga berasa tenang melihat lanskap yang segar menghijau.

Untuk itu, bagi yang ingin mencuba menanam sendiri rumput hiasan di laman rumah. Di sini dikongsikan langkah demi langkah yang telah dilakukan oleh Puan Amira Syuhada sekeluarga untuk dijadikan inspirasi.

Ini perkongsiannya.

Hanya ingin berkongsi dan memberi semangat untuk kawan-kawan yang nak cuba tanam rumput sendiri.. nothing is impossible orang kata.

Kami pilih untuk tanam rumput jenis piliphine sahaja sebab paling murah. Walaupun katanya susah penjagaan rumput ni.Tak apalah..kita cuba.

Cabaran menanam dah berjaya..sekarang ni cabaran nak maintain (merumpai, memotong, dan membaja ) pulak.Mohon rakan rakan group bagi tips.

Awal-awal tanam kami siram sehari 3 kali.. sekali siraman sampai betul-betul basah tambahan kalau hari panas.

Ni saya korek sendiri sebab kalut sangat nak tanam.. husband masih outstation..dalam seinci-2 inci ke dalaman…. We can do it girls!

Lapiskan dengan pasir

Mula tanam..

Dah tumbuh subur..Masa untuk maintain lah pula..good luck kepada yang ingin mencuba


Masak Asam Pedas Lebih Power Jika Ada 4 Bahan Ini.  Pasti Anda Tak Sangka!

Teringin punya pasal, kenalah masak sendiri. Barulah puas hati. Soalnya bagaimana nak masak asam pedas yang sedap lagi power rasanya. Masak asam pedas memang senang tapi kalau ada bantuan  bahan ini pasti buat rasanya lebih sedap.

Perkongsian daripada yang pakar dalam bidang masakan kita kena ambil dan jadikan ilmu. Pemilik katering di sebuah kampung di Batu Pahat ini berkongsi rahsia masak asam pedas super power. Bagaimana?

Isi Kelapa

Ini petua orang-orang lama katanya. Setiap kali memasak Asam Pedas ambillah sedikit isi kelapa tua (yang dikorek daripada tempurung kelapa) dan bakar isinya hingga garing. Kemudian barulah dimasukkan ke dalam periuk dan didihkan bersama bahan lain hingga masak. Lebih lemak katanya. Jadi kena cuba!

Kerisik

Guna isi kelapa memang power tapi kalau nak gunakan kerisik pun boleh juga. Tapi kerisik lebih sesuai dimasukkan pada asam pedas ayam atau daging sahaja. Bila dimasukkan pada ikan rasanya sedikit lain. Tapi tak salah juga kalau anda nak cuba. Masukkan kerisik pada waktu akhir sekali, iaitu selepas bahan kisar dan kuahnya sudah mendidih.

Cili Kering

Kalau masak asam pedas jangan sesekali guna cili boh kisar yang dijual di pasaran. Cili kering yang dikisar adalah penyedap kepada semua asam pedas. Rasanya sangatlah berbeza. Cili kering yang dikisar sendiri rasanya lebih segar dan sedap. Pastikan cili ditumis lama hingga pecah minyaknya kemudian barulah dimasukkan air asam jawa.

Daun Limau Purut & Serai

Selain menggunakan isi kelapa tua yang dibakar, menggunakan daun limau purut dan serai sebagai penaik aroma tambahan juga membantu asam pedas rasa lebih power. Masukkan di akhir sekali dan biarkan kuahnya mendidih. Angkatlah sebaik mendidih.

Berikut merupakan resipi yang dikongsikan sebagai panduan untuk semua. Selamat mencuba!

ASAM PEDAS IKAN MAYONG

BAHAN-BAHAN:

CARA MEMASAKNYA:

Selamat mencuba!


Musim Hujan Ni Banyak Pula Nyamuk. Jadi Buat Cara Ni Nak Selamatkan Keluarga Dari Terus Digigit Nyamuk!

Jika ada banyak nyamuk di rumah anda,  lebih-lebih lagi ketika musim hujan ni jadi bolehlah cuba tip ini . Cepat, mudah dan murah. Tak perlu guna penyembur atau pun lemas dalam asap ubat nyamuk dan anda akan nampak kesannya.

Tip ini telah dikongsi dalam satu forum di laman sosial caranya hanya menggunakan air dan juga cecair pencuci pinggan.

Berikut adalah langkah yang perlu dilakukan.

1. Letak sedikit air dalam pinggan putih dan tuang beberapa titisan cecair pencuci pinggan (Lemon Fresh Joy / Harimau Kuat).

2. Kemudian, letakkan pinggan berisi cecair ini di luar rumah untuk elak nyamuk masuk. Nyamuk akan berkerumun di situ dan akan mati selepas terkena cecair ini dalam lingkungan tiga meter dari pinggan itu. Letakkan juga di dalam rumah di bahagian dapur atau ruang tamu untuk tujuan yang sama.

3. Berkesan dan jimat kerana hanya menggunakan bahan yang sedia ada dalam rumah. Mungkin agak ‘trivial’, tetapi ia boleh bantu mengawal nyamuk-nyamuk pembawa virus di sekitar rumah anda terutamanya tempat-tempat yang ada wabak denggi.

Selamat mencuba!


“Aydin Perlu Dipantau 24 Jam” Kasih Ayah Sanggup Diberhentikan Kerja Demi Menjaga Anak Sakit

Pepatah Melayu ada menyebut kasih ibu membawa ke syurga, kasih ayah sepanjang masa. Kasih seorang bapa, sanggup berkorban apa sahaja untuk memberikan yang terbaik kepada anaknya.

Begitulah kasih seorang bapa Mohamad Iqbal Adib Mohd Afzanizam, 24, terhadap anak tersayang Aydin Malique, 15 bulan yang diuji menghidap penyakit Short Bowel Syndrome (SBS) atau sindrom usus pendek yang berpunca daripada najis berdarah.

Demi menjaga kebajikan anaknya yang sakit, bapa muda ini diberhentikan kerja pada Ogos lalu kerana kerap mengambil cuti menjaga anaknya yang sakit. Dia sebelum ini bekerja sebagai operator pengeluaran di kilang kaca di Sungai Buloh.

Menurut Mohamad Iqbal Adib hampir setahun Aydin dirawat di Hospital Tunku Azizah (HTA) Kuala Lumpur sebelum dibenarkan pulang dan dipantau di rumah.

Mohamad Iqbal Adib yang mendirikan rumah tangga dengan Nur Shahira Anisha Mohamad Zuber, 23 pada 2019 dikurniakan sepasang bayi kembar, Aydin Malique dan Aydan Malique yang dilahirkan pramatang ketika usia tujuh bulan pada 12 Jun tahun lalu.

“Awalnya, bayi kami dilahirkan sihat, namun selepas dua minggu doktor memaklumkan ada jangkitan kuman pada usus Aydin.

“Sejak lahir, tiga kali Aydin menjalani pembedahan dengan yang pertama bagi memotong usus berukuran 32 sentimeter(sm) dan kedua, membuang usus tidak sihat yang dijalankan di Hospital Selayang.

“Pembedahan ketiga iaitu sambungan usus serta memasukkan tiub gestrol dekat perut dijalankan di HTA, dengan usus kecil kini berukuran 14 cm,” demikian beritahu Mohamad Iqbal Adib.

Bercerita tentang keletah Aydin, Mohamad Iqbal Adib memberitahu Pa&Ma yang anaknya ini seorang yang aktif walaupun perlu menggunakan tiub yang disambung ke perut.

Ditanya sama ada kembarnya Aydan ada mengusik tiub tersebut, bapa muda ini memberitahu Aydan tidak menganggu Aydin.

“Wayar pun dia tak usik. Dia buat hal sendiri sebaliknya Aydin yang suka kacau dia.”

Dari segi perkembangan pula, Aydin kini boleh duduk dan meniarap dan masih belum boleh merangkak.

Si comel ini minum susu menggunakan tiub yang disambung ke perut dan menggunakan wayar CVL (Central Venous Line) yang menghubungkan saluran darah terus ke jantung.

Oleh itu Mohamad Iqbal Adib perlu memantau Aydin ketika dia minum susu menggunakan mesin khas bagi mengelakkan risiko tiub tercabut.

Sebelum ini dia pernah berkongsi video di TikTok yang memberitahu perlu memantau Aydin 24 jam kerana jika tiub saluran jantung tercabut, dia perlu dibedah lagi.

“Aydin kena minum dua jenis susu iaitu susu formula yang disalurkan menggunakan tiub di perut dan ambil masa selama tiga jam. Susu lagi satu susu nutrisi (tpn) yang dibekalkan oleh Farmasi HKL. Susu ni kalau on mesin ambil masa 12 jam.

“Jadi isteri saya akan pasang mesin susu ini waktu malam sebab dia tengah tidur jadi tak banyak pergerakan berlaku.

Bagaimanapun Aydin boleh makan makanan pejal lain seperti roti, bijirin bayi dan nasi tetapi dalam kuantiti yang sedikit.

Ditanya tentang peluang Aydin untuk kembali normal tanpa perlu bergantung kepada tiub, Mohamad Iqbal Adib memberitahu semuanya bergantung pada dia. Buat masa sekarang Aydin masih lagi memerlukan tiub gestrol di perut & CVL di dada kirinya.

Bapa mana yang tidak resah memikirkan nasib keluarga selepas diberhentikan kerja apatah lagi mempunyai anak yang sedang sakit.

Mohamad Iqbal Adib mengakui sejak diberhentikan kerja, dia hilang punca pendapatan dan tertekan kerana memikirkan tanggungan termasuk kos rawatan anak.

“Saya cuba jual bundle (pakaian terpakai) kerana ramai rakan cadangkan, memandangkan modal tidak terlalu besar.

“Anggaran gaji bersih ketika kerja kilang dulu kira-kira RM1,400 manakala hasil jualan bundle kini tidak menentu, dengan paling sedikit RM20 dan paling banyak antara RM200 ke RM300 sehari.

“Saya baru belajar berniaga, jadi jual murah-murah saja dengan bersiaran langsung di TikTok,” katanya.

“Pernah satu tahap, saya hampir putus asa kerana masalah kewangan namun bangkit semula apabila mengenangkan anak kami.

“Pihak zakat ada beri bantuan untuk anak berdasarkan senarai keperluan dan selebihnya hasil sumbangan orang ramai selepas melihat perkongsian saya mengenai Aydin di TikTok.

Menurutnya dalam sebulan lebih kurang RM400 diperlukan untuk kos perubatan, susu dan keperluan lain untuk Aydin dan Aydan.

Orang ramai yang ingin membantu Mohamad Iqbal Adib boleh menyalurkan sumbangan ke akaun CIMB 7072310580.


5 Sebab Mengapa Perlu Simpan Uncang Teh, Rupanya Banyak Betul Kegunaannya. Ibu-ibu Kena Tahu Ni!

Kalau dirumah, habis sahaja merendam teh, uncangnya pasti kita terus sahaja buang ke dalam tong sampah. Jangan dibuang dahulu sebaliknya simpanlah di dalam bekas atau cawan dahulu.

Uncang teh ni sebenarnya cukup banyak kegunaannya. Bukan sahaja beri manfaat yang besar dalam secawan teh panas tapi juga untuk kegunaan rumah yang lain. Nak atau untuk kegunaan apa?

Segarkan Tanaman
Enzim dan mineral yang terkandung di dalam seuncang teh cukup besar manfaatnya pada tanaman. Ia dikatakan mampu menyuburkan tanaman malah hasilnya pokok akan lebih cepat berbunga dan berbuah. Jadi selepas sahaja habis menggunakannya, letakkan sahaja pada pasu di rumah anda.

Daging Lebih Lembut
Bukan hanya lembut, bahkan daging juga beraroma lebih harum dan segar dengan adanya uncang teh. Caranya, perapkan daging dengan lebihan uncang yang telah digunakan. Gunakan dua uncang untuk rasa lebih enak dan harum. Biarkan diperap bersama daging selama 30 minit kemudian masaklah seperti biasa. Mahu lebih hebat lagi, buka uncang dan gaulkan serbuknya ke dalam daging.

Hilangkan Bau Kasut
Kasut berbau memang buat rasa rendah diri. Nak hilangkannya jadi satu masalah pada kita. Tak payah pening kepala lagi, ambil sahaja uncang yang sudah dikeringkan dan letakkan ke dalam kasut yang berbau. Boleh juga gunakan uncang yang masih baru namun hasilnya tidaklah sama seperti selepas digunakan.

Segarkan Almari
Bukan hanya hilangkan bau kasut, anda juga boleh letakkan ke dalam almari pakaian. Syaratnya perlu keringkan dahulu uncang teh yang basah. Kemudian barulah digantungkan di dalam almari. Hasilnya baju berbau lebih harum dan segar. Bau kayu dari almari juga akan hilang.

Lap Cermin
Uncang teh yang telah digunakan juga boleh digunakan untuk mencuci kekotoran di rumah anda seperti mengelap cermin, menghilangkan kesan kotor di lantai malah singki juga boleh dibersihkan dengan cara ini. Menarik!

Relaks Mata
Bagi merehatkan mata atau mengatasi masalah mata yang kepenatan, rendamkan 2 uncang teh yang telah digunakan di dalam air sejuk selama 2 hingga 3 minit. Kemudian letakkan uncang tersebut di kelopak mata dan biarkan selama 10 minit. Anda boleh juga tidur sebentar untuk hilangkan ketegangan ini. Biarkan seketika dan relaks. Mata akan kembali segar.


Rupanya Boleh Guna Kalimah  Istirja Jika Ada Non-Muslim Meninggal Dunia.

Lazimnya apabila ada kematian yang melibatkan non-muslim kita sudah terbiasa akan memberi ucapan takziah dengan perkataan RIP iaitu Rest In Peace untuk menunjukkan turut bersedih dan bersimpati kepada keluarga.

Namun, sebenarnya tidak ramai tahu bahawa boleh guna Kalimah Istirja apabila ada non muslim yang meninggal dunia.

Seterusnya ikuti perkongsiannya. Semoga  istiqomah menjadi muslim yang terbaik dalam setiap amalan kita.

Persoalan: Assalamualaikum, ustaz. Boleh ke kita ucap R.I.P. pada kematian sahabat kita yang bukan Islam?

Penjelasan:

Waalaikumussalam warahmatullah. R.I.P. atau istilahnya ‘Rest In Peace’ adalah perkataan yang biasa diucapkan oleh orang bukan Islam setiap kali menerima berita kematian.

Hukum untuk kita mengucapkannya kepada kematian orang bukan Islam adalah Haram dan dilarang sama sekali. Ia bersandarkan kepada peristiwa yang berlaku saat kematian bapa saudara Rasulullah s.a.w. yang sangat dikasihinya iaitu Abu Thalib.

“Bila Abu Thalib hampir mati, maka Rasulullah s.a.w. pun pergi kepadanya. Didapati ada bersamanya Abu Jahal dan ‘Abdullah bin Abi Umayyah bin al-Mughirah lalu Rasulullah s.a.w. pun berkata:

“Wahai pakcik! Katakan لَا إِلَهَ إِلَّا اللَّهُ satu ucapan yang aku akan menjadi saksi untuk engkau dengannya di sisi Allah.”

Abu Jahal dan  ‘Abdullah bin Abi Umayyah berkata: “Wahai Abu Talib! Adakah engkau sudah benci kepada agama ‘Abd al-Muttolib?”

Namun Rasulullah s.a.w. tetap terus mengemukakan kalimah لَا إِلَهَ إِلَّا اللَّهُ kepadanya dan dia pula mengulangi ucapan tadi sehingga Abu Talib berkata di akhir ucapannya ialah dia berada di atas agama `Abd al-Muttolib lalu Rasulullah s.a.w. pun berkata: “Sesungguhnya demi Allah! Aku akan meminta ampun untuk engkau selagi aku tidak dilarang daripadanya.”

Selepas itu Allah s.w.t menurunkan ayat:

{ مَا كَانَ لِلنَّبِيِّ وَالَّذِينَ آمَنُوا أَنْ يَسْتَغْفِرُوا لِلْمُشْرِكِينَ وَلَوْ كَانُوا أُولِي قُرْبَى مِنْ بَعْدِ مَا تَبَيَّنَ لَهُمْ أَنَّهُمْ أَصْحَابُ الْجَحِيمِ }

Maksudnya: Tidaklah dibenarkan bagi Nabi dan orang-orang yang beriman, meminta ampun bagi orang-orang musyrik, sekalipun orang itu kaum kerabat sendiri, sesudah nyata bagi mereka bahawa orang-orang musyrik itu adalah ahli neraka.

(At-Taubah: 113)

(Hadis Riwayat Muslim)

BUKAN RIP TAPI KALIMAH ISTIRJA’

Bersandarkan kepada dalil di atas, kita mengetahui bahawa Allah s.w.t. sendiri menegur Rasulullah s.a.w. supaya tidak mendoakan kepada orang musyrik (bukan Islam) yang telah meninggal dunia walaupun ahli keluarga sendiri.

Maka kita juga tidak seharusnya mendoakan atas ucapan apa sekalipun kepada orang bukan Islam setelah kematiannya termasuklah dengan ucapan ‘R.I.P (Rest In Peace) atau maksudnya ‘Berehatlah Engkau Dengan Tenang’. Ia bertentangan dengan hukum syarak.

Bagi kita orang Islam, ucapan yang disunnahkan kepada kita adalah kalimah Istirja’ ‘Innalillahi wainna ilaihi roojiiun’ untuk setiap berita kematian yang diterima. Ia juga merupakan ucapan bagi setiap musibah yang berlaku. Hal ini disebutkan oleh Allah s.w.t. menerusi firman-Nya:

وَبَشِّرِ ٱلصَّـٰبِرِينَ  ٱلَّذِينَ إِذَآ أَصَـٰبَتۡهُم مُّصِيبَةٌ۬ قَالُوٓاْ إِنَّا لِلَّهِ وَإِنَّآ إِلَيۡهِ رَٲجِعُونَ

Maksudnya: Dan berikanlah khabar gembira kepada orang-orang yang sabar. (Iaitu) orang-orang yang apabila ditimpa musibah, mereka mengucapkan: “Inna lillaahi wa innaa ilaihi raaji’uun (Sesungguhnya kami milik Allah dan hanya kepada-Nyalah kami kembali)“.

Ayat ini menerangkan tentang apa sahaja bentuk musibah yang berlaku sama ada pada diri kita ataupun orang lain, maka ucapan yang perlu kita sebutkan adalah ‘Innalillahi wainna ilaihi roojiiun’. Ucapan ini juga terpakai bagi setiap kematian orang bukan Islam dan juga termasuk haiwan peliharaan kita.

CARA HORMAT JENAZAH BUKAN ISLAM

Dalam pada itu, beliau turut memberi huraian lanjut apabila ada komen yang berkata ia sekadar ungkapan sopan atau istilahnya tanda kita menghormati si mati (bukan Islam).

Katanya, bagi seorang muslim yang beriman dengan hari akhirat, iktikad kita jelas bahawa hanya kematian dalam Islam sahaja yang selamat.

Ia bersumberkan dalil surah Ali ‘Imran Ayat 102

يَا أَيُّهَا الَّذِينَ آمَنُوا اتَّقُوا اللَّهَ حَقَّ تُقَاتِهِ وَلَا تَمُوتُنَّ إِلَّا وَأَنْتُمْ مُسْلِمُونَ

Hai orang-orang yang beriman, bertakwalah kepada Allah sebenar-benar takwa kepada-Nya; dan janganlah sekali-kali kamu mati melainkan dalam keadaan beragama Islam.

Ayat di atas jelas menunjukkan betapa pentingnya kematian sebagai seorang Muslim kerana hanya itu sahaja yang akan beroleh ketenangan dan nikmat di akhirat atau istilah lain ‘kerehatan yang sebenar’. Selain dari Islam tidak ada istilah ‘kerehatan’. Rujuk pula dalil di bawah berkenaan keadaan orang kafir,

وَلَوْ تَرَى إِذْ وُقِفُوا عَلَى رَبِّهِمْ قَالَ أَلَيْسَ هَذَا بِالْحَقِّ قَالُوا بَلَى وَرَبِّنَا قَالَ فَذُوقُوا الْعَذَابَ بِمَا كُنْتُمْ تَكْفُرُونَ

“Dan seandainya kamu melihat ketika mereka dihadapkan kepada Tuhannya (tentulah kamu melihat peristiwa yang mengharukan). Allah berfirman, “Bukankah (kebangkitan) ini benar?” Mereka menjawab, “Sungguh benar, demi Tuhan kami.” Allah berfirman, “Karena itu rasakanlah adzab ini, disebabkan kamu mengingkari(nya)” (QS. Al-An’am [6]: 30).

Maka natijahnya, bersandarkan dalil dan perkara di ataslah, kita sebagai Muslim yang beriman kepada hari akhirat tidak boleh mengatakan R.I.P. atau beranggapan mereka yang kafir itu setelah mati akan mendapat ‘kerehatan’ walaupun hanya sekadar tanda ‘sopan’ kita pada si mati.

Perkara sebegini perlu kita jelaskan agar mereka yang bukan Islam memahami keyakinan kita hanya dengan Islam sahaja akan mendapat nikmat ‘kerehatan’ yang sebenar.

Sungguh, perjalanan setelah kematian tanpa Islam lebih sukar dan memeritkan. Ia tidak ada istilah ‘kerehatan’.

Sebagai seorang Muslim yang beriman juga, kita wajib menghormati jenazah walaupun si mati bukan beragama Islam. Namun kita ada kaedahnya yang disunnahkan, antaranya:-

‘Innalillahi wainna ilaihi roojiiun’.

Mudah-mudahan penjelasan ini dapat difahami secara menyeluruh. Walaupun setiap amalan tergantung kepada niat, namun jika terkait dengan urusan akhirat ia tetap perlu bertunjangkan kepada dalil.

Wallahualam.

Semoga dengan penjelasan ini dapatlah memberi kefahaman kepada kita untuk memperbaiki kekhilafan kita selama ini. Biasakan yang betul, betulkan yang biasa.

Wallahualam.

Ustaz Rafie Zainal – Undertaker , Pengerusi, Skuad Pengurusan Jenazah – SPJ Malaysia, Majlis Usrah Nur Fattah


Sediakan Jus 3 Bahan Ni Untuk Redakan Sakit Sendi Dan Gout Suami, Mudah Je!

Sakit sendi dan gout antara sebahagian sakit yang sering dialami oleh suami kita. Isteri mana yang tak susah hati bila tengok suami mengadu sakit sendi setiap kali selepas makan. Hati pasti rasa tak sampai hati setiap kali suami menahan sakit.

Selain pengambilan ubat yang dibekalkan, ada baiknya anda mencuba jus ini untuk encik suami. Selain memulihkan gout, masalah sakit sendi terutama sakit lutut juga akan dapat diatasi. Bonus berganda untuk suami anda. Anda sendiri pun boleh amalkan jus ini untuk kesihatan. Jadi kena cuba!

Bahan-bahan:
1 biji nenas
1 batang lobak putih
3 biji buah keras
Air secukupnya

1. Basuh kesemua buah ini bersih terlebih dahulu. Pastikan nenas dibuang putiknya hingga bersih.

2. Kemudian kisarkan bersama air secukupnya.

3. Tapiskan dan minum airnya setiap hari.

Amalkan jus ini setiap hari selama tiga bulan dan lihatlah hasilnya dalam tempoh itu. Jika keadaan makin berkurangan, amalkanlah jus ini secara berterusan. Jangan takut untuk mencuba kerana semua bahan yang digunakan berkhasiat dan tidak mendatangkan kemudaratan.

Selamat mencuba!

Foto: Petua Ibu


5 Rutin Pagi Hari Biasa Kita Buat Tapi Sebenarnya Jadi Punca Berat Badan Naik. No 3 Paling Tak Sangka. Ibu-Ibu Take Note!

Walaupun sudah mengamalkan diet yang sihat, kurang mengambil makanan manis, melakukan senaman setiap hari tetapi berat badan tetap tidak turun. Bahkan semakin bertambah. Pasti ini menambahkan lagi stres anda kan?

Penyebabnya mungkin kerana rutin pagi yang sering anda dilakukan. Ramai yang tidak tahu bahawa apa yang kita lakukan pagi hari memberi kesan besar untuk mendapat bentuk badan impian.

Dipetik dari portal Brightside ini 5 tabiat pagi yang menjadi punca berat badan bertambah.

1. Tidur Terlalu Banyak

Tidur tidak cukup akan menyebabkan badan anda adalah lebih cenderung untuk meningkatkan selera makan. Walau bagaimanapun, terlebih tidur juga tidak baik untuk anda. Menurut kajian yang dijalankan oleh PLOS One jurnal, tidur lebih daripada 10 jam setiap malam boleh menyebabkan indeks jisim badan menjadi lebih tinggi. Jadi tidak hairanlah doktor mengesyorkan tidur selama 7-9 jam setiap hari

2. Sering Bersiap Dalam Gelap

Gelombang cahaya biru dari matahari awal pagi meningkatkan metabolisme anda dan membantu untuk membangunkan badan anda. Malah 20 hingga 30 minit sahaja dari siang hari sudah cukup untuk memberi kesan kepada indeks jisim badan anda. Jadi lepas ni, buka sahaja mata terus buka langsir ok?

3. Tidak Mengemas Katil

Kedengaran seperti aneh, tetapi fakta ini adalah benar. Satu kajian dari Yayasan Tidur Kebangsaan Amerika Syarikat mendedahkan bahawa orang-orang yang dilaporkan mengemas katil mereka dikatakan mendapat tidur yang lebih baik. Tidur yang sihat sekaligus merupakan cara yang optimum ke arah berat badan yang sihat.

4. Tidak Menimbang Berat Badan

Penyelidik dari Universiti Cornell membuktikan bahawa menimbang berat badan setiap hari merupakan teknik yang berjaya yang menggalakkan penurunan berat badan. Masa terbaik untuk melangkah ke atas skala adalah perkara pertama pada waktu pagi sebelum makan atau minum apa-apa. Kerana anda kehilangan berat air semalaman, anda akan mendapat nombor yang paling tepat.

5. Makan Sarapan Terlalu Sikit

Penyelidik dari Universiti Tel Aviv menegaskan bahawa anda perlu memanjakan diri anda dengan hidangan yang lazat pada waktu pagi. Malah, sarapan yang seimbang yang mengandungi 600 kalori protein tanpa lemak, karbohidrat, dan beberapa pencuci mulut akan diet harian anda menjadi lebih mudah.


17 Tahun Simpan Rahsia Kena Gangguan Seksual Fizikal. Wanita Ini Kongsi Kisah Benar Terjadi Pada Diri Sendiri.

Gangguan seksual adalah salah satu perlakuan tidak bermoral yang dilakukan oleh seseorang terhadap seseorang yang lain. Kebiasaannya perlakuan ini memberi impak kepada mangsa.

Sejak akhir-akhir banyak laporan mendedahkan kanak-kanak mengalami gangguan seksual fizikal. Lebih menyedihkan mangsa tidak segera melaporkan sebaliknya ia dibiarkan lama berlaku.

Menyedari keadaan ini semakin menular di kalangan masyarakat secara ‘senyap’ , ibu bapa perlu mendedahkan kepada anak-anak apa itu yang dikatakan gangguan seksual.

Malah ini lah yang berlaku kepada puan Maryam Jamadi yang membuat mendedahkan bahawa dirinya turut melalui situasi itu.

Menurutnya ketika dihubungi Majalah Keluarga, beliau mengakui menyimpan rahsia menghadapi ganguan seksual fizikal selama 17 tahun. Malah ibu bapanya tidak mengetahuinya sehingga didedahkan di facebook.

“Dah 17 tahun simpan. Bila baca kes baru-baru ini tentang ugutan rogol baru terdetik nak share. Masa saya post kat fb baru mak ayah dan family saya tahu . Memang tak pernah buka cerita

Ikuti lanjut kisah benar yang didedahkan menerusi facebook milik beliau. Ibu kepada dua orang anak ini berharap kisahnya menjadi pengajaran agar ibu ayah lain alert dan mendedahkan kepada anak-anak mengenai ilmu mengenai gangguan seksual. Malah pendedahan ini mendapat keizinan suaminya dengan tujuan bermanfaat untuk memberi kesedaran kepada masyarakat.

TERDETIK BUAT PEDEDAHAN EKORAN KES GANGGUAN SEKSUAL MAKIN MENINGKAT

Nak post ini pun fikir berjuta kali. Saya pasti sebenarnya ramai mangsa yang pilih untuk berdiam diri sebab takut dengan pandangan orang lain. Tapi realitinya, semakin kita lama diam semakin ia memakan diri sendiri. Saya doakan semoga semua mangsa-mangsa diberi keberanian untuk menceritakan pada pihak yang sepatutnya dan dapatkan keadilan.
Semoga anak-anak kita semua dilindungi.

MINTA DIRAHSIAKAN

“Tolong rahsiakan perkara ini dari mak ayah Maryam ya”

Walaupun perkara ini berlaku masa saya umur 12 tahun, ayat ini masih terngiang-ngiang di ingatan saya.

Rasa menyesal kenapalah tak beritahu sahaja mak ayah saya perkara ini dulu yang saya kena gangguan seksual fizikal dengan Pak Guard (pengawal keselamatan sekolah), masa saya darjah 6.

Sampai sekarang saya ingat dengan jelas apa yang berlaku dan ada beberapa orang saksi. Waktu itu memang “blur” sebab tak tahu apa yang saya patut buat.

Kawan-kawan saya yang paksa saya pergi jumpa Guru Besar sekolah untuk beritahu hal yang terjadi, sebab mereka nampak apa yang terjadi. Tapi nak tahu apa yang Guru Besar cakap?

“Kami akan pindahkan Pak Guard tersebut, tolong rahsiakan perkara ini dari semua orang termasuk mak ayah Maryam ya”

MENYESAL RAHSIAKAN DARIPADA IBU AYAH

Saya rasa bodoh sangat waktu itu rahsiakan perkara ini dari mak ayah.
TOLONGLAH saya merayu kepada semua orang dewasa termasuklah GURU, MAK AYAH, POLIS atau PENJAGA. Tolong “fight” untuk anak atau anak murid!
Bukan senang untuk mangsa nak buka mulut cerita.

Selepas kejadian itu, hari-hari saya pergi sekolah dengan perasaan tak selamat.
“Macam mana kalau Pak Guard berdendam dengan aku?”
“Aku dahlah hari-hari jalan kaki seorang diri pergi balik sekolah, macam mana kalau dia buat apa-apa sebab nak balas dendam aku report cikgu?”
Pernah sampai terfikir takut Pak Guard bunuh satu keluarga saya. Saya nak keluar rumah pun takut.

Bila masuk sekolah menengah, saya jadi takut dan tak rasa selamat dengan semua lelaki. Risau diapa-apakan dan risau kejadian sama berulang.

Semua ini saya rahsiakan dari mak ayah saya sebab ikut sangat cakap Guru Besar. Rasa bodoh sangat diri ini. Hari-hari pendam perasaan.

Sekarang ini pun saya menulis dengan linangan air mata. Sedih yang tak terungkap sebab tak dapat membela diri. Iyalah, apa yang nak diharapkan dengan budak 12 tahun? Beritahu Guru Besar pun, macam kita pula yang buat salah. 😷
Setakat pindahkan si pelaku ke sekolah lain, ancaman kepada mangsa masih ada. Lepas itu, boleh jamin ke di pelaku tak buat dekat orang lain? Masih nak fikir periuk nasi si pelaku?
Habis itu emosi dan kesihatan mental di mangsa macam mana?

IMPAK

Hari ini bila terbaca post dari Syed Azmi tentang seorang ayah yang sedang “fight” untuk anak perempuan beliau.
1. Guru PJK buat lawak lucah.
2. Anak dapat ugutan rogol dari kawan sekolah.
3. Beritahu guru kaunseling, anak yang kena terapi sebab terlalu sensitif?
4. Si ayah buat laporan polis.
5. Kawan sekolah tak puas hati sebab mencemarkan nama sekolah?

Bukankah nama sekolah lagi tercemar bila pihak sekolah cuba sorok kes ini dari cuba beri tindakan yang sepatutnya pada guru tersebut?

Maaf, bila saya sebut “guru”, saya harap para guru tidak terasa sebab saya mengecam tindakan guru terlibat bukan profesion guru.

Yang salah tetap salah, profesion tak salah, sekolah tak salah. Orang tak marah dengan profesion atau sekolah tapi orang marah bila pihak sekolah tak ambil tindakan yang sepatutnya pada guru tersebut.

Saya tak mahu ulas lagi tentang kes ini sebab tak dengar dua pihak dan kes ini juga dalam siasatan polis cuma saya harapkan keadilan pada pihak yang benar.
Dah tahun 2021 ini ada lagi ke nak salahkan mangsa? Mangsa pakai seksi? Mangsa terlalu sensitif?

TOLONGLAH, yang bertutup litup pun boleh jadi mangsa. Yang salah tetap salah, saya ulang. Jangan nak menormalisasikan jenayah.
Saya pasti ada sesuatu yang perlu diubah, guru yang ada sejarah melakukan JENAYAH tidak layak jumpa anak murid lagi.

GANGGUAN SEKSUAL:
1. Lisan
2. Secara isyarat
3. Visual
4. Psikologi
5. Fizikal

DEDAHKAN ANAK GANGGUAN SEKSUAL SEAWAL UMUR 3 TAHUN
Saya merayu pada semua mak ayah untuk beri pendedahan pada anak masing-masing tentang gangguan seksual seawal anak umur 3 tahun. Sentiasa ingatkan dan minta anak beritahu tak kiralah anak perempuan atau lelaki. Mak ayah dan guru adalah “frontliner” anak-anak.

Bila dapat aduan dari anak, mohon buatlah sesuatu. Walaupun bukannya si pelaku akan dipenjara seumur hidup pun tapi sekurang-kurangnya anak tahu ada mak ayah/guru di belakang mereka. Mereka bukan seorang diri.

Pedofilia di mana-mana, semoga anak-anak kita semua dilindungi Allah. ❤❤❤
Nanti saya kongsikan tentang perkembangan seksual dan cara untuk beri pendedahan pada anak di post akan datang.
Alhamdulillah, rasa lega dah lepaskan semua yang terpendam selama berbelas tahun saya simpan rapi.

Benci pihak yang betulkan apa yang salah


Air Rebusan Guna Bahan Herba Untuk Buat Badan Kekal Segar Dan Wajah Tidak Kusam.

Sebenarnya cara yang mudah untuk kekal sihat adalah mengamalkan cara hidup sihat. Antara langkah yang boleh diambil dalam usaha menjalani kehidupan yang sihat termasuklah dengan mengamalkan pemakanan yang makanan yang seimbang dan bersenam.

Namun pada masa yang sama boleh juga mencuba amalan tradisional dengan mencuba petua yang mengunakan bahan-bahan herba.

Jom lihat cara ini.

Air Rebusan untuk :
-Bersihkan rahim
-Buang angin
-Pecahkan lemak
-Naikkan seri muka
-Mengurangkan sengugut

Bahan-bahan :

-Halia (2 ibu jari) Hiris Kasar2
-Kunyit hidup (1 ibu jari)
-Serai (2 batang besar) kalau kecil letak dalam 3-4 batang
-Daun Pandan (4 helai)
-Madu
-Air 3-4 Gelas (kalau gelas kecil letak 4 ye)

*Nak letak sireh pun boleh..Tak letak sebab takde sireh kat umah..

*Boleh letak lebih halia sebab banyak angin dalam badan ni..hehe

Cara-cara :

Masukkan semua bahan-bahan  di atas dalam periuk..renehkan dengan api yang kecil..biar sampai mendidih dalam 15-20 minit..Siap!! bila dah sejuk & nak minum campurkan 1 sudu kecil madu (ikut tahap manis yang anda suka)

Buat ni untuk 2 Cawan ye. Sambil mereneh tu rumah anda pun ada bau  wangi nanti sebab ada daun pandan dalam tu.

Ini cara minum ye. kalau tak selesa ikut cara masing-masing” ok. Minum 1 gelas (suam) pastu off kipas dalam 5-10 minit. Biar badan tu rasa panas & berpeluh sikit. Jangan off lama-lama sgt nanti marah plak suami & famili uols haha. (Berkurung sorang-sorang dalam bilik masa minum ni)

Sumber: Nyd Za

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bila Anak Terlalu Lama Dengan Telefon, Boleh Ganggu ‘Focus Span’. Ibu Ayah Take Note!

Hati ibu bapa mana yang tidak resah dan bimbang apabila saban hari melihat anak asyik mengadap telefon setiap hari.

Tidak dinafikan ramai yang tahu kesan buruk penggunaan gajet ni serta aplikasi yang digunakan, namun kadang kita sebagai ibu bapa terlepas pandang hal ini.

Apa pun sebagai ibu bapa kita yang menentukan tindakan anak. Kita boleh mengawal perkara ini daripada ia memberi kesan yang tidak baik kepada anak. Elak perkara ini daripada ‘menjadi bubur’. Bertindak segera.

Ikuti perkongsian bermanfaat ini. Moga kita muhasabah diri untuk menjadi ibu bapa yang terbaik untuk anak-anak.

Anak perempuan saya tunjuk tarian tiktok!
Beberapa hari lepas anak perempuan sulung saya datang di depan saya dengan wajah tersenyum senyum seakan akan nak bagitahu sesuatu.

” Abi, nak tengok tak? “
” Nak tengok apa kakak?”, terpinga-pinga saya dibuatnya.

Tiba-tiba si Maryam ni angkat tangan dia, dihayun tanggannya ke kanan dan kiri. Yang tak tahannya siap goyang goyang punggung tu.
Ya Rabbi. Astaghfirullah!

Masa tu tiba-tiba datang rasa menyirap! Rasa nak tengking pun ada tapi cepat cepat saya rasionalkan balik diri saya.
Kalau saya marah dia terus, apa jadi? Ada kemungkinan lepasni Maryam takkan bagitahu saya apa apa dah. Dia akan pendam sendiri je semua kesalahan dia!

Yang kedua, bila fikir balik dia menari tiktok macam tu depan keluarga sendiri. Tak haram. Tak berdosa pun. Cuma yang berdosa kalau pergi tayang pada yang bukan mahram je.
Hati saya tiba tiba kembali sejuk.

” Kakak belajar kat mana menari ni? “
” Ada kawan kakak ajar “
” Yelah yelah. Lain kali boleh je nak menari tapi elakkan menari depan orang lain. Dan kalau boleh elakkan la menari tiktok ni “
Sambil nasihat, sambil saya buka 1 video yang menunjukkan seorang kanak kanak perempuan yang berumur dalam 5-6 tahun yang tiba tiba menari seperti kerasukan jin ketika mendengar muzik tiktok walaupun sedang lena tidur!

Saya tunjuk video tersebut pada anak saya dan saya boleh nampak dia ketakutan.
Bila anak nak masuk usia remaja ni kena nasihat dengan hikmah. Dah tak boleh sangat guna cara ‘Control & Dominance’ dengan cara marah marah dan tengking.

Mereka dah mula ada identiti. Mereka dah mula ada circle sendiri. Mereka dah mula ada kecenderungan sendiri.

Makin kita berkasar, makin mereka lari. Makin kita memaksa, makin mereka pendam sendiri dan kerosakan sebenar bila mereka mula buat kesalahan secara diam diam di belakang kerana merasa tak selamat untuk meluah dan mengadu pada ibubapa.

Ya Allah. Bantu kami didik anak perempuan dan anak lelaki kami Ya Allah dan jauhi anak anak kami daripada pengaruh buruk dunia dan rakan sebaya mereka. Amin Ya Allah.

Boleh ganggu ‘fokus span’.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Bila Daun Pokok Kehitaman Dan Tak Subur, Blender Je Bahan-Bahan Masakan Ni. Jadi Semburan Organik!

Pening kepala memikirkan bagaimana nak suburkan tanaman? Bagi ibu-ibu yang suka berkebun dan bercucuk tanam, melihat tanaman subur menghijau dan merimbun tentu suatu kepuasan.

Namun nak suburkan tanaman sayur dan semua sejenis tanaman di rumah pun ada rahsianya. Kali ini mak-mak boleh cuba menggunakan cara ini. Semburan oraganik!

Ini caranya

Resepi semburan organik. Racun pokok organik sesuai untuk semua tanaman.

Bahan-bahan:

5 ulas bawang putih

5 cili padi

Seinci halia

300ml air

1 sudu minyak masak

1 sudu sabun basuh pinggan

Cara-cara:

Blend semua bawang putih, cili & halia bersama air. Tapis. Campurkan dengan minyak dan sabun. Kacau- kacau, simpan 24 jam. Tambah air nisbah 1:4 sebelum menyembur. Lagi lama simpan lagi berkesan. Selamat mencuba.

SEBELUM

tengok ni haa, hitam tak dak rupa daun

SELEPAS

woww hasilnya. yang ni saya sembur 2 kali saja. selang seli (contohnya harini dan lusa)


“Untungnya Dapat Pergi Walaupun Kecik.” Tunai Umrah Satu Famili, Gelagat Comel Anak Saharul Ridzwan Pakai Ihram Dipuji Netizen

Jika sebelum ini, pelakon Saharul Ridzwan membawa isterinya ke tanah suci bagi menunaikan umrah.

Namun tahun ini, pasangan ini sekali lagi ke sana. Namun lebih manis lagi bila mana kali ini mereka ditemani buah hati kesayangan pasangan ini, Muhammad Luth Ali.

Menerusi perkongsiannya di instagram, Saharul  menarik perhatian netizen apabila memuat naik gambar  comel si kecil memakai kain ihram ketika berada di Mekah untuk menunaikan ibadah Umrah.

Menerusi entri di Instagram (IG), Saharul berkongsi gambar anaknya itu ketika mereka selesai menunaikan ibadah Umrah buat kali pertama.

“Alhamdulillah, dah selesai umrah,” tulisnya.

Rata-rata netizen memuji akan kecomelan Ali dan kagum dengannya kerana dapat mengerjakan umrah dalam usia yang masih kecil.

Terbaru, pelakon tersebut ada memuat naik gambar mereka bertiga dengan kapsyen yang ringkas namun mencuit hati netizen.

2018. Bertiga depan Kaabah. Mintak2 lagi sekali datang berempat dah dengan anak perempuan. Aminnn,” ujar Saharul.

Doa yang dipohon Saharul itu mendapat reaksi peminatnya. Masing-masing turut mengaminkan doa tersebut.

Di dalam banyak-banyak komen tersebut, ada yang bertanyakan sama ada Deena kini sedang berbadan dua.


Limau Purut Bagus Untuk Wanita Beranak Ramai. Si Gadis Single Pun Boleh Cuba. Punyalah Banyak Manfaatnya!

Buah limau purut sememangnya tidak begitu asing penggunaannya. Malah dalam masakan sekali pun kita ada menggunakan limau purut untuk memberi rasa pada masakan. Tidak dengan itu, limau purut juga cukup sinonim digunakan dalam perawatan tradisional orang Melayu. Ini secara tidak langsung, menandakan limau purut cukup istimewa dan punya khasiat dan kebaikan yang tersendiri.

Memandangkan sejak dahulu lagi hingga kini, limau purut digunakan dengan pelbagai tujuan. Jom semak apa kebaikan untuk ibu-ibu mengamalkannya.

1. Hilangkan letih

Bagi menghilangkan rasa letih setelah menguruskan anak-anak yang ramai, segera rawat dengan mengambil dua genggam daun limau purut dan direbus terlebih dahulu. Kemudian air tersebut bolehlah digunakan untuk mandian. Cara in dapat memberi kepuasan dan kelegaan sekali gus menjadikan tubuh kembali segar.

2. Haluskan kulit

Terlalu sibuk menguruskan anak dan keluarga, pasti masa seorang ibu itu cukup terhad dan menyebabkan tidak berkesempatan untuk memanjakan diri bagi mendapatkan rawatan kecantikan kulit. Jangan bimbang, ambil saja limau purut dan dibelah dua. Kemudian sentalkan buah limau purut tersebut ke bahagian kulit yang kering dan bersisik. Amalkan selalu ketika mandi dan hasilnya kulit menjadi bersih dan sihat.

3. Awet muda

Aroma daunnya dikatakan boleh memberi rasa segar dan bertindak sebagai agen untuk wanita kekal awet muda. Caranya cukup mudah, tambahkan beberapa titis jus limau purut di dalam air mandian. Amalkan selalu.

4. Hilangkan kotoran baju

Melihat ada sahaja kesan kotoran pada baju anak-anak selepas mereka bermain, itu menandakan ada tugas mencuci yang lebih daripada biasa harus kita lakukan. Lain tidak bukan menyental! Tapi dengan menggunakan air perahan limau purut, dikatakan kesan kotoran lebih mudah ditanggalkan. Terbukti cara ini lebih jimat dan mudah untuk dilakukan!


“Comelnya, Dah Pandai Pose & Bergaya. Anak Mommy Betul Ni.” Fizo Kongsi Gelagat Anak, Respon Mawar Memang Win!

Gelagat  anak Fizo Omar sering mengundang perhatian netizen. Dengan loghatnya yang bersahaja membuatkan ramai terhibur.

Maryam atau nama sebenarnya Wan Maryam cukup petah berceloteh baik ketika bersama ibunya mahupun ayahnya. Cukup comel dan petah bercakap. Mesra disapa Cikyam, ada sahaja gelagatnya yang membuatkan ramai terhibur.

Terbaru, Fizo Omar memuat naik sepotong video ketika bersama anaknya meraih perhatian ramai.

Daddy ambik gambar Yam sat’

Sememangnya Cikyam seorang kanak-kanak yang bijak dan suka bergaya. Mungkin kerana dia mewarisi bakat ibunya.

Tidak hairanlah, Fizo sendiri mengakui anak mereka itu ‘copy paste’ bekas isterinya yang gemar berposing.

Bahkan, perkongsian tersebut mengundang perhatian bekas isterinya dan turut memberi komen menerusi status berkenaan.

Gelagat bersahaja dua beranak ini mengundang perhatian warganet.

Untuk rekod, fizo mendirikan rumah tangga bersama Mawar Karim namun jodoh pasangan ini tidak panjang. Mereka mendirikan rumah tangga pada November 2013, sebelum bercerai dengan talak satu pada 10 Julai 2019.


“Biar Dikata Sombong, Anak Lebih Penting Dari Populariti.” Fasha Akui Tugas Sebagai Ibu & Isteri Nombor Satu

Menjadi selebriti bukan sesuatu yang mudah. Selain menjaga penampilan dan imej di hadapan khalayak ramai, dalam masa yang sama perlu memberi perhatian pada keluarga.

Namun selebriti yang satu ini sentiasa memberi yang terbaik, dalam kerjaya mahupun rumah tangga. Tidak hairanlah dia selalu mendapat pujian dari penerbit mahupun pengarah drama.


Cikgu Displin Kena Pukul, Pelajar Marah Rambut Kena Gunting

Siapa sangka seorang pelajar sanggup memukul gurunya kerana tidak puas hati apabila rambutnya dipotong oleh guru berkenaan.

Pelajar tingkatan tiga bertindak memukul guru wanita di sebuah sekolah menengah di Bukit Sentosa, Hulu Selangor.

Menurut Ketua Polis Daerah Hulu Selangor, Superintendan Arsad Kamaruddin, mangsa yang juga guru disiplin, 52 tahun pada ketika itu sedang membuat rondaan sebelum diserang pelajar tingkatan 3 itu.

Pada kejadian kira-kira pukul 12:30 tengah hari itu, guru wanita terbabit menerima laporan daripada seorang guru lain berhubung pelajar lelaki berusia 15 tahun yang berambut panjang.

Arsad berkata, mangsa kemudian bertindak menggunting rambut pelajar lelaki itu.

Pelajar lelaki itu marah dan mengugut mahu membunuh. Dia kemudian bertindak memukul mangsa dengan batang penyapu.

Susulan itu, pihak polis dari Bahagian Siasatan Jenayah Ibu Pejabat Polis Daerah (IPD) Hulu Selangor telah melakukan serbuan ke sebuah rumah dan menahan suspek.

Hasil ujian air kencing suspek adalah negatif dan semakan rekod mendapati dia tidak mempunyai rekod jenayah.

Suspek ditahan reman bermula hari ini hingga esok membantu siasatan. Kes disiasat mengikut Seksyen 324 Kanun Keseksaan (KK) dan Seksyen 506 (KK).

Sumber: Harian Metro


Sebelum Anak Perempuan Masuk Alam Remaja, Pastikan Kita Dah Ajar Perkara Ni!

Anak perempuan adalah ibarat permata buat ibu dan ayah. Perlu dijaga dan disayangi sebaik-baiknya  agar hidup anak-anak sempurna dan bahagia.

Merialisasikan impian, kita sebagai ibu ayah kenalah terlebih dahulu mendidik anak-anak perempuan ini dengan adab dan akhlak.

Selain itu, Dr Taufiq Razif turut kongsikan 5 perkara penting yang perlu diajar pada anak perempuan sebelum mereka masuk ke alam remaja.

Ajarkan 5 Perkara Ni Secepatnya Kepada Anak Perempuan Kita Sebelum Mereka Masuk Ke Alam Remaja

1. Ajarkan anak perempuan kita SIFAT MALU

– kerana sifat malu itu nanti akan menjadi benteng pertahanan maruah & harga diri mereka

2. Ajarkan anak perempuan kita BATAS AURAT mereka

– kerana batas aurat anak akan menjadi bebanan kita di akhirat nanti jika tidak dijaga dengan betul

3. Ajarkan anak perempuan kita tentang tanda & persiapan AKIL BALIGH mereka

– kerana anak kita perlu mempersiapkan diri secara mental, fizikal dan spiritual untuk melalui umur yang mana mereka ‘ditaklifkan’ segala syariat agama

4. Ajarkan anak perempuan kita KELEMBUTAN & KASIH SAYANG

– tunjukkan pada anak perempuan kita macam mana cara menyalurkan kasih sayang dengan cara yang betul & bagaimana untuk berlemah lembut terhadap orang yang mereka sayang kerana ianya adalah fitrah sebenar mereka

– ceritakan kepada mereka juga tentang kasih sayang Pencipta kepada mereka. Anak yang rasa disayangi akan mudah menyayangi

5. Ajarkan anak perempuan untuk MERASA CANTIK & BERHARGA DARIPADA DALAMAN

– Penting untuk anak perempuan kita merasakan bahawa mereka cantik secara dalaman supaya mereka tidak haus pujian daripada orang luar

– itulah kenapa mak ayah juga perlu maniskan mulut kita dengan pujian dan kata kata penghargaan terutamanya kepada anak perempuan

– Ingat, jiwa anak perempuan tersangat lah sensitif, lembut dan rapuh kerana mereka dicipta untuk dibimbing, dilindungi dan disayangi


Ini Cara Tepat Jika Mahu Cuci Lantai Rumah Supaya Kekal Bersih & Wangi. Yang Penting Berkilat Macam Cermin!

Nampak kemas dan cantik ruang kediaman, tapi belum tentu bersih. Kerana itulah dalam  mengemas rumah tidak sah kalau mengemop lantai tidak dilakukan.

Lebih-lebih lagi mereka yang tinggal di apartment yang mana pasti akan ada kesan minyak bukan sahaja di dapur bahkan ruang tamu dan ruang untuk makan juga. Setiap kali kaki memijak lantai pasti akan terasa melekit dan jika berminyak.

Sebenarnya mengemop lantai pun ada aturannya yang lebih tepat. Barulah lantai lebih bersih, licin dan berkilat.

Tahu cara terbaik mengemop lantai? Anda perlulah mencuba tip yang diberikan ini. Selain harum insyaallah lantai anda juga kekal bersih untuk tempoh yang
lama.

Langkah 1
Mulakan langkah dengan menyapu seluruh kawasan rumah dengan bersih. Pastikan setiap habuk, sampah terutamanya helaian rambut yang gugur dikumpulkan terlebih dahulu. Ini penting supaya proses mengemop tidak terganggu.

Langkah 2 – Air Panas & Cuka
Sediakan air rendaman berisi air panas yang dicampurkan dengan sedikit cuka. Mopkan keseluruh lantai dengan bancuhan air ini. Pastikan mop dikembangkan
ketika proses mengemop. Biarkan seketika sehingga kering.

Langkah 3 – Cecair Peluntur
Jika suka anda boleh juga menggunakan cecair peluntur seperti Clorox dalam bancuhan namun gunakan sedikit sahaja kerana ia meninggalkan bau yang agak
kuat. Pastikan ia diletakkan sedikit sahaja dan moplah seperti biasa. Biarkan kering.

Langkah 4 – Pencuci Harum
Kemudian buat bancuhan air bersama pencuci lantai yang ada dipasaran. Pastikan pencuci ini jangan tersalah beli. Belilah pencuci yang harum seperti berbau
bunga-bungaan seperti ros atau lemon. Ada sesetengah bau pencuci lantai yang berbau kurang enak dan buat kita rasa tidak selesa. Mopkan keseluruhan lantai
dengan sekali cucian sahaja dan biarkan kering.

Langkah 5 – Air Bersih
Akhir sekali barulah dibilas dengan air bersih ke seluruh lantai. Pastikan penggunaan air bersih tanpa apa-apa bahan. Moplah seperti biasa dan biarkan
hingga kering. Hasilnya lantai anda bukan hanya harum malah licin dan bersih.

Ektra Tip
* Pastikan proses mengemop dimulakan dengan bahagian bilik terlebih dahulu dan diakhiri dengan kawasan dapur.
* Anda boleh juga menggunakan bancuhan lain khusus untuk dapur kerana kawasan ini luar biasa minyaknya.
* Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.
* Buka kipas pada volume yang tinggi supaya lebih cepat kering.

Tip lantai berkilat:

BahanAir panas

Cuka

Downy

Cara membuat:

Campurkan bahan berkenaan kemudian mop lantai andai.

Lihat nanti kesannya, lantai akan lebih berkilat.


Terkejut Tengok Misteri Anak Perempuan, Ibu Mohon Titip Doa

Tular seorang ibu yang dikenali sebagai Herdiana mendedahkan rasa terkejut apabila mendapati anak perempuannya melukis gambar misteri dan aneh sehingga mencetuskan kebimbangan dan reaksi ramai pihak di laman sosial media.

“Ibu terkejut tengok buku tulis anak perempuan ada benda-benda ini, dia ada tekanan perasaan ke macam mana ya?

“Anak saya ini tak pandai pun melukis, kalau meIukis pun biasa-biasa sahaja.

Tapi sejak kebeIakangan ini, dia suka bersendirian dan tidur di ruang tamu. Ada satu lukisan itu berlatarkan dalam rumah saya.”

“Bila saya ‘slow talk’ dengan dia, dia hanya suka dan gelak sahaja.

Kami selalu juga bergaduh. Tapi biasalah gaduh anak dan mak, minta semua doakan yang baik-baik ya.”

Meninjau di ruangan komen ada yang berpendapat anaknya itu mengaIami kemurungan dan memang benar melalui situasi yang menyeramkan itu.


‘Terasa Begitu Kehilangan.’ Isteri Meninggal Dunia Selang Beberapa Jam Selepas Suami Di Jemput Ilahi

Hanya tinggal beberapa hari sahaja lagi, umat Islam akan menyambut hari raya Aidilfitri, namun berita duka atas pemergian suami tercinta telah membuatkan seorang isteri berasa begitu kehilangan.

Sedang jiran tetangga membantu menguruskan pengkebumian suaminya, selang beberapa jam isterinya pula menyusul.

Kejadian menyayat hati ini berlaku di Pecangan Kulon, Jepara, Jawa Tengah di Indonesia ini di anggap sebagai ‘cinta sehidup semati’ oleh tetangga yang melihatkan betapa sedihnya seorang isteri atas kehilangan suaminya.,

Menerusi satu video pendek yang dimuat naik pemilik akaun TikTok @corineaura, menunjukkan sejumlah penduduk berkabung di rumah salah seorang jiran mereka.

Sekumpulan lelaki kemudian dilihat membawa keranda untuk dibawa ke tanah perkuburan awam berhampiran.

Menurut keterangan video, seorang jiran yang tinggal di depan rumahnya, Mbah Slamet meninggal dunia pada pagi Isnin.

Kematian Mbah Slamet membuatkan isterinya, Mbah Atun berasa begitu kehilangan.

Kerana kesedihan yang teramat sangat menyebabkan keadaan kesihatan Mbah Atun merosot sebelum pengsan.

Sejam kemudian Mbah Atun juga menghembuskan nafas terakhirnya mengikut suami tercinta.

Difahamkan dua jenazah ini telah dikebumikan bersebelahan di tanah perkuburan di kawasan perkampungan tersebut.


Impikan Keluarga Bahagia, Ada 30 Petua Boleh Amal!

Memiliki keluarga bahagia tidak akan berhasil dengan hanya mengharap tanpa adanya usaha.

Antara usaha -usaha dan amalan yang boleh dilakukan adalah seperti ini, jom semak.

30 PETUA UNTUK JADI KELUARGA BAHAGIA

🔴 Jaga solat awal waktu, PASTI keluarga akan bahagia. Beza orang yang sekadar solat dengan orang yang solat di awal waktu, ibarat langit dan bumi. Jauh bezanya. Dan Allah akan hujani rezeki pada rumah orang-orang yang jaga solat di awal waktu.

🔴 Wujudkan ta’lim dalam rumah sekurang-kurangnya 30 minit setiap hari. Ta’lim adalah sesi berkumpul sekeluarga dan bercerita tentang Allah, kisah nabi, tafsir quran, atau hadis2. Jadikan rumah kita sebahagian dari taman syurga.

🔴 Wujudkan 3 waktu ini dalam keluarga, sekurang-kurangnya sekali sehari: Solat berjemaah, Makan berjemaah, dan Bercerita/berbual.Dan dalam ketiga-tiga waktu ini, haramkan handphone dan TV.

🔴 Menguap atau melihat handphone ketika pasangan atau anak-anak sedang bercerita, adalah akhlak yang sangat buruk.

🔴 Sebut nama pasangan dan anak-anak dalam doa selepas solat, setiap hari.

🔴 Banyakkan menyebut “ya arhamar rahimin” (Yang Maha Pengasih dan Penyayang). Supaya setiap anggota keluarga kita juga sentiasa ada dua sifat itu– penyayang dan pengasih.

🔴 Hindari sikap MALAS. Buang perkataan MALAS dalam kamus hidup. Allah benci orang yang malas, Allah menyempitkan rezeki orang yang malas. Kurangkan tidur, kurangkan makan, kurangkan social media, kurangkan berhibur. Kerana itu punca malas.

🔴 Tanda Allah sayang keluarga kita ialah bila setiap ahli keluarga mampu berlembut dan bertoleransi sesama sendiri. Kalau kita masih berkasar, kerap bertelingkah, kuat merajuk, pentingkan diri sendiri, maksudnya keluarga kita masih jauh dari Allah.

🔴 Orang yang paling kaya dan bahagia adalah orang yang kenal Allah, percaya Allah, RASA Allah sentiasa melihat, dan yakin setiap musibah dan nikmat itu adalah kerana kasih sayang Allah.

🔴 Apa ciri-ciri rumah yang Allah suka? Rumah yang sentiasa bersedia menyambut Rasulullah saw sebagai tetamu. Bayangkan Rasulullah nak datang rumah kita petang ni. Adakah kita akan malu atau mengelak? Adakah kita akan sorokkan mana2 majalah, DVD, frame gambar? Adakah kita akan hulurkan Quran yang berhabuk (dah lama tak baca) kepada Rasulullah? Atau adakah kita dalam keadaan yang sentiasa bersedia untuk menyambut Rasulullah, dan yakin baginda akan suka berkunjung ke rumah kita? Tepuk dada.

🔴 Nafkah wajib seorang suami kepada isterinya ada 3: Tempat tinggal, Makanan, Pakaian. Suami isteri yang tinggal di rumah mak atau mak mertua atas sebarang sebab, bermaksud suami belum menyempurnakan nafkah tempat tinggal. Tapi kalau tiada pilihan, suami tetap perlu beri bayaran sewa (atau sumbangan setimpal) kepada tuan rumah, bagi menyempurnakan nafkah tersebut. Ini kewajipan. Dan kalau tak ditunaikan, suami akan menanggung dosanya, dan boleh jadi asbab rezeki keluarga sempit dan rumahtangga tak bahagia.

🔴 Rasulullah saw tak pernah merungut apabila makanan yang disediakan isterinya tak sedap, kekurangan pada sikap/layanan isterinya, kenakalan anak-anak, sikap ego orang tua, rajuk/cemburu isterinya, atau sebarang kesusahan dalam rumahtangga. Rasulullah tak pernah merungut. Kerana merungut adalah salah satu tanda hati telah hitam.

🔴 Macam mana nak bersihkan hati yang hitam? Rajin basuh toilet, bersihkan rumah. Kerja-kerja “kotor” sebegini akan membersihkan hati dan menundukkan jiwa. Sambil bersihkan tandas, repeat dalam hati–
“Rajiah, kau bukan siapa-siapa, kau takde apa-apa, kau tak pernah buat apa-apa. Semua kebaikan yang ada pada kau, adalah kuasa dan pertolongan Allah semata-mata.” 😭

🔴 Setiap kali kita nampak keburukan atau kekurangan pada pasangan dan anak-anak–
SABAR.
Betulkan diri sendiri dulu. Kadang2 kekurangan itu bukan pada pasangan atau anak-anak, tapi pada diri sendiri yang gagal bersyukur, gagal mendidik dan gagal menjadi contoh yang baik. Orang yang betul2 yakin dengan Allah, tak pernah pandang rendah pada orang lain, termasuk dirinya sendiri.

🔴 Setiap kali buat kebaikan, jangan harapkan pujian daripada pasangan, tapi harapkan Allah pandang dan Allah sayang. Sebab bila Allah sayang, automatik seluruh makhlukNya sayang pada kita.

🔴 Kekalkan mawaddah (romantik) dalam rumahtangga. Jalan pegang tangan, baring atas riba pasangan, peluk pasangan, pandang wajah pasangan dengan rasa cinta. Biarpun di hadapan anak-anak.

🔴 Ringankan mulut untuk ucapkan kata cinta, kata penghargaan, pujian dan dorongan kepada pasangan dan anak-anak setiap hari. Itu akan melembutkan hati dan mengeratkan hubungan.

🔴 Rasulullah saw tak pernah pukul/rotan/kurung/ikat/ meninggikan suara kepada pasangan dan anak-anak. Baginda bijak menggunakan kemahiran komunikasi dan tutur kata yang berhemah untuk selesaikan sebarang konflik dan stress. Kekerasan dan kekasaran fizikal hanya akan mengeraskan hati dan menjarakkan hubungan.

🔴 Cara hidup kita menentukan cara mati kita. Dan cara mati kita menentukan cara kita dibangkitkan semula nanti. So kalau nak kesudahan yang baik, betulkan cara hidup bermula sekarang!

🔴 Sentiasa buat kebaikan, walaupun kepada pasangan yang tak pandai menghargai, pasangan yang ego, pasangan yang jahil, pasangan yang tak membalas kebaikan tersebut. Kerana setiap kebaikan yang kita buat, pasti akan dibalas oleh Allah. Buat baik, sebab nak Allah sayang, bukan sebab nak pasangan sayang. Ingat, tiada satu pun kebaikan yang sia-sia!

🔴 Rumahtangga yang sejahtera adalah salah satu syurga dunia. Sesiapa yang tak berusaha untuk capai syurga dunia, tak akan mampu beroleh syurga di akhirat nanti. Maka penting untuk kita berusaha capai keluarga sejahtera, sebelum mati.

🔴 Suami yang rajin tolong basuh pinggan, bukan suami dayus. Suami yang rajin tolong sidai baju, bukan suami dayus. Suami yang tolong mandikan anak-anak, bukan suami dayus. Suami yang patuh cakap isterinya, bukan suami dayus. Tapi suami dayus, adalah suami yang tak mampu membimbing isterinya ke jalan Allah, tak mampu menjaga aurat isterinya, tak mampu membentengi isterinya dari azab api neraka.

🔴 Rumahtangga yang sentiasa ada solat dan zikir di dalamnya, pasti akan tenang dan bahagia.

🔴 Jarak sesuatu masalah dengan penyelesaiannya, ibarat jarak dahi dengan tempat sujud. Apa pun konflik dalam rumahtangga, kembali pada Allah.

🔴 Kualiti sesebuah keluarga terletak pada kualiti solat anggotanya.

🔴 Sentiasa bersedekah sesama anggota keluarga. Kerana sedekah itu lebih tajam daripada doa.

🔴 Keluarga adalah asas hidup. Kalau keluarga sejahtera, seluruh perjalanan hidup akan mudah.

🔴 Seorang suami perlu ada sifat “ghirrah”. (Bukan ghairah. Itu memang dah confirm ada.) Ghirrah bermaksud cemburu. Cemburu yang bertujuan untuk memelihara kehormatan isteri dan menghindar isteri daripada maksiat dan dosa. Contoh, kalau isteri nak keluar dengan kawan2, suami boleh izinkan. Dengan syarat, auratnya terpelihara, pergaulannya terjaga.

🔴 Doa bila rumahtangga dilanda badai atau musibah:
Surah At-Taubah, ayat 128-129.
Ini doa favourite Rasulullah saw.

🔴 Doa supaya satu keluarga sentiasa jaga solat:
Surah Ibrahim, ayat 40.

🔴 Doa supaya Allah sentiasa pelihara ibu bapa kita, dan jadikan anak-anak kita taat:
Surah Al-Ahqaf, ayat 15.

🔴 Doa memohon zuriat, dan agar Allah sentiasa beri kesabaran ketika belum ada zuriat:
Surah Maryam, ayat 1-10.


“Comelnya, Mak Ayah Pun Sporting. Bahagia Tengok.” 19 Sekeluarga Bercuti Di Homestay Tepi Sawah Tema Kain Pelikat & Batik!

Simple je video tapi bahagia tengok.. Mak ayah pun sporting layan anak menantu. Demikian antara pujian diberikan kepada keluarga ini yang bercuti di homestay tepi sawah.

Menerusi perkongsian di aplikasi tiktok, rata-rata yang menonton memuji gelagat bersahaja ahli keluarga ini bercuti bersama.Sempoi gaya, sporting semuanya apabila sama-sama mengenakan kain pelikat dan kain batik ketika bercuti di homestay Sungai Besar, Sabak Bernama Selangor baru-baru ini.

Nur Mithali Emelyn ketika berkongsi momen tersebut bersama penulis. menurutnya, seramai 19 orang termasuk kanak-kanak turut serta dalam percutian tersebut.

“Kami pilih tepi sawah ni sebab  tak ramai orang berkunjung ketika itu. Untuk idea tu, abang dan kakak ipar saya yang bagi idea secara spontan je, masa sibuk ambil2 gambar, dorang panggil suruh beratur dan jalan mcm tu(macam dalam video)😆

“Sebenarnya, plan bercuti tu dibuat lepas pengumuman boleh rentas negeri. Apatah lagi, dah lama tak jumpa family selepas PKP. Jadi ini peluang terbaik untuk berkumpul kembali.

“Walaupun ramai, tapi tak ada masalah atau cabaran sepanjang percutian. Kami selalu bercuti bersama, jadi kami dah ada tugas masing-masing. Jadi semuanya jadi mudah alhamdulillah. Untuk akan datang memang dah ada plan nak bercuti lagi, cuma belum tahu tempat dan bila,” ujarnya lagi.

Menurut Emelyn lagi, ahli rombongan paling tua di dalam percutian tersebut adalah bapa mentuanya yang berusia 64 tahun manakala paling muda adalah anak saudaranya berumur setahun.Pemilihan tema kain pelikat untuk lelaki dan kain batik serta baju kedah untuk wanita dipilih memandangkan tempat percutian mereka di kawasan sawah padi. Sesuai untuk membangkitkan aura suasana desa.

“Untuk kaum lelaki, kami memilih baju putih dipadankan dengan kain pelikat manakala wanita kain batik dengan baju kurung kedah. Sementara untuk kanak-kanak pula selesa dengan berseluar kain batik.“Tema tepi sawah ini memang jadi pilihan memandangkan kami semua tinggal di bandar, ada yang tak pernah turun ke bendang bahkan ada juga yang memang tinggal jauh dari sawah padi.

“Jadi, peluang menginap di homestay yang berhadapan dengan sawah satu pengalaman yang cukup menyeronokkan.


Kena Faham Makna Tarikh Luput Guna Sebelum Dan Baik Sebelum. Pakar Kimia Ini Jelaskan Sebab.

Penting untuk kita menjaga kesihatan termasuk kesegaran bahan masakan dan makanan.

Oleh itu, apabila membeli barang atau makanan kita biasanya akan alert tarikh luput pada barang tersebut.

Namun tahukah anda bahawa ada dua jenis tarikh luput yang kena tahu iaitu guna sebelum dan baik sebelum.

Ikuti perkongsian ini.

TARIKH LUPUT: GUNA SEBELUM vs BAIK SEBELUM

Perasankah anda akan label tarikh luput pada produk makanan dan minuman yang mencatat “Baik Sebelum” (Best before) “Guna Sebelum” (Use by)?
Label tarikh luput digunapakai untuk produk-produk yang mudah rosak seperti makanan dan minuman, ubatan, kosmetik, bahan letupan, tayar, bateri dan macam-macam lagi. Namun di sini, kita akan focus kepada makanan dan minuman sahaja.
Sebenarnya ada perbezaan pada kedua jenis label tarikh luput ini. Kita tidak seharusnya mengambil ringan akan hal ini kerana ada sebabnya makanan ini dilabel sebegitu. Jom teruskan membaca untuk mengetahui lebih lanjut.

Guna Sebelum” (Use by)
Tarikh yang tertera sebagai “Guna Sebelum” ialah akhir sesuatu produk itu SELAMAT untuk dimakan. Kebiasannya ianya digunakan pada produk makanan yang cepat rosak dan tidak perlu simpan lama seperti daging, susu, kek, roti, telur dan sebagainya. Bagi produk makanan yang dilabel sebegini haruslah diBUANG serta merta selepas tarikh yang dinyatakan.

Baik Sebelum (Best Before)
Tarikh untuk label “Baik Sebelum” menunjukkan sifat atau KUALITI produk tertentu sehingga tarikh yang dinyatakan. Selepas pada tarikh yang dinyatakan pada bungkusan itu, produk itu sudah TIDAK boleh dijual kerana berkurangnya kualiti seperti kehilangan kesegaran, tekstur, aroma, rasa dan nutrisi asalnya.

Tetapi ini tidak bermaksud makanan itu tidak lagi selamat untuk dimakan. Kita sebagai pengguna boleh menilai sesuatu produk makanan itu rosak atau tidak dengan melihat pada perubahan rupa (berkulat, berlendir, keladak, pembentukan lapisan cecair…) warna (berubah dari yang asal), bau (tengit disebabkan oksidasi) dan rasa (tengit, masam…) dari yang asal disebabkan oleh berlakunya tindakbalas kimia pada produk berkenaan. Sekiranya terdapat perubahan ini, maka kita seharusnya membuang terus produk ini.
Tips untuk memanjangkan jangka hayat produk:
Simpan di dalam peti ice (freezer atau chiller). Suhu yang rendah melambatkan proses tindakbalas kimia bahan dalaman produk, juga memperlahankan pertumbuhan kulat dan aktiviti bakteria perosak.


7 Perkara Penting Kena Tahu Untuk Mudahkan Urusan Waktu Kecemasan Jika Suami Sakit. Isteri Wajib Take Note!

Tidak pernah menyangka perkara begitu boleh memberi impak yang cukup besar padanya kerana selama ini tidak mengambil kisah bab simpanan waktu kecemasan, jauh sekali untuk bertanyakan kepada suami number pin ATM nya.

Disebabkan pengalaman tersebut, Jiha ingin berkongsi dengan wanita lain di luar sana tentang info penting yang sepatutnya seseorang isteri ambil peduli supaya tidak gelabah apabila berlaku kecemasan.

Berikut 7 Perkara Penting Yang Isteri Kena Ambil Tahu Dari Suami:

Degil Untuk Berhenti Merokok

Aku rasa keluarga aku adalah contoh keluarga tipikal, orang biasa berpendapatan sederhana dan kedua-dua kami bekerja. Ada hutang kereta sederhana, ada 2 anak sekolah, ada hutang sewa rumah yang biasa-biasa, ada hutang pinjaman peribadi dan komitmen biasa macam penapis air bayar bulan tu. Alah, yang biasa-biasa saja. Golongan sederhana yang cukup-cukup makan setiap bulan.

Ada orang yang beringat buat simpanan kecemasan, ada simpan rekod kewangan kedua-dua pasangan dan ada sumber pendapatan pasif, tapi kebanyakan orang? Macam kami yang tak pernah sangka akan alami benda-benda begini tak ada pun kesedaran untuk buat sesuatu. Sepatutnya aku kena sedar dah risiko bila suami aku degil untuk berhenti rokok. Dia curi-curi hisap rokok di luar, masih merokok berpuntung-puntung waktu bekerja. Walaupun banyak kali kena serangan asma dan sesak nafas, tetap dia merokok balik.

Gedegang! Tiba-tiba dia collapse. Senyap, sunyi dan kaku.

Tidak Tahu Nombor Pin ATM

Masa awal tu aku masih okay, ada keluarga sahabat handai yang sedekah duit dalam genggaman setiap hari. Lagipun dalam keadaan terkejut beg tangan aku dan dompet Saiful entah kat mana-mana. Tak boleh fikir dah aku pasal duit ke, masa depan ke apa. Hari berlalu dengan slow-motion, dunia aku siang malam hanya di sekeliling katil Saiful terbaring kaku tu. Tapi bila doktor mula cakap suruh belikan barang itu ini, aku mula gelabah. Mana aku nak ambik duit ni? Dalam bank? Eh, itu duit untuk bayaran bla…bla…bla….

Dalam akaun Saiful ada duit belanja rasanya. Tapi… Eh, aku mana tau nombor pin dia. Aku tak pernah tanya dan tak pernah terasa nak ambik tau, hulur tangan terima duit aku tau.

7 Perkara Isteri Kena Ambil Tahu:

Disini titik permulaan persoalan-persoalan yang sepatutnya seorang wanita ambil peduli sebelum terlambat.

2. Passcode online banking, telefon bimbit, tab, komputer, alarm rumah, peti besi dan sebagainya.

3. Ambil tahu dimana letaknya dan labelkan semua kunci-kunci pendua, kunci simpanan asalkan bukan kunci rumah bini #2 suami.

4. Rekod insuran /takaful suami. Surat menyurat gadaian simpan dalam fail betul-betul. Lepas keadaan sudah tenang boleh telefon ejen untuk tuntutan insuran, jika rumah atas nama suami boleh claim MRTA (kot kalau tak silap)

5. Nombor telefon pejabat / majikan suami / bahagian sumber manusia. Kena maklumkan keadaan suami, tanya kelayakan perubatan suami ada ke tak dan jika majikan ada caruman insuran kelompok atau sebarang kemudahan sebagai pekerja mungkin mereka dapat membantu. Mereka juga boleh bantu untuk buat tuntutan Socso bagi swasta, JPA bagi penjawat awam. Kalau tak pun, telefon mereka dan minta mereka maklumkan kawan sekerja keadaan suami yang tenat dan minta doakan kesembuhan suami.

6. Surat tawaran kerja suami / baca klausa apa kemudahan cuti sakit yang layak / berapa bulan gaji akan dibayar dalam cuti sakit. Baru boleh rancang berapa lama boleh survive dengan duit yang tinggal, baru tahu mana nak rujuk rawatan susulan untuk suami.

6. Rekod hutang-hutang semasa, duit orang dalam tangan suami mana tahu suami bendahari kelab ke, surau ke, jiran tetangga ke. Kalau orang datang tuntut nanti taklah gelabah.

7. Hutang suami macam kereta, rumah, pinjaman koperasi ke apa-apalah / komitmen suami setiap bulan bayar macam maintanence ke, polis komuniti ke nanti boleh buat refinance atau terminate saja bila diorang tuntut hutang mana yang boleh untuk berjimat.

Simpan rekod dalam fail yang tersusun.

Skill Malam Jumaat

Ingat tau, bila kita susah masa itu baru boleh kenal siapa kawan siapa lawan sebenarnya. Tak mustahil saudara sendiri akan lari jauh-jauh dan mengelak dari menunjuk muka takut-takut kita mahu menumpang. Pesanan ini atas dasar pengalaman sendiri.

Isteri yang bijak adalah isteri yang ada harga diri, bersedia berkorban dan tidak takut bertindak untuk kepentingan anak-anaknya. Kalau suami perahsia sangat semua benda kepit celah ketiak dia, itu memang kena guna skill malam jumaatlah untuk pujuk. Tak sayang anak bini lah maknanya tu, jangan sampai anak isteri merempat di tepi jalan suatu hari nanti. Ayat seperti

“Sayang jangan risau, nanti kalau jadi apa-apa kat abang si polan-si polan akan tolong. Semua duit dan harta abang, geran-geran rumah, stable lumba kuda, kelab-kelab malam dia yang akan uruskan. Takyah fikir apa-apa ya, tenang-tenang aja”. (ni contoh)


Nak Turunkan Berat Badan Dengan Bersenam Ada Tipnya. Doktor Ni Terangkan, Sila Ambil Tahu!

Melakukan senaman untuk turunkan berat badan jika dibuat ikut suka hati, bimbang juga ia akan menjadi usaha yang sia-sia untuk seseorang mendapatkan berat badan ideal. Alangkah lebih baik, alang-alang tengag bersemangat untuk melakukan aktiviti senaman, lakukan dengan cara dan kaedah yang betul. Ini sebagaimana perkongsian daripada doktor ini yang dikongsikan beberapa tahun di akaun fbnya. Jom semak untuk info bersama.

TIPS BERSENAM UNTUK KURUS DAN SIHAT

Okay ni nak kongsikan sedikit tips bersenam untuk kurus, dan juga untuk kesihatan:

1) Pernafasan.

Ini teknik pernafasan power yang sangat efektif untuk tingkatkan prestasi dan ketahanan. Dalam posisi duduk, Tarik nafas sedikit dalam dan hembus. Ulang secara berterusan 30-50kali. Anda mungkin akan sedikit mamai, kebas-kebas atau mengantuk. Ianya perkara biasa kerana badan dan otak anda mula tepu dengan oksigen. First timer mungkin juga akan alami keletihan/sakit otot rusuk yang akan hilang selepas sehari dua.

Teknik ini mengoptimakan ruang “dead space” paru-paru serta menyediakan oksigen yang cukup untuk senaman berat yang akan anda lakukan seterusnya. Terima kasih kepada pakcik Wim Hof atas ilmu yang berguna ini.

2) Senaman Untuk Kurus, Sihat dan Awet Muda Ialah
“SENAMAN KEKUATAN”.

Lupakan senaman aerobic yang lama dan repetition banyak kali. Ia meningkatkan stres badan menyebabkan gangguan kepada keseimbangan badan. Elakkan bersenam melebihi sejam sebaiknya.

Anda seharusnya menumpukan pada senaman intensiti tinggi dalam jangka waktu yang pendek. Kaedah interval HIIT seperti TABATA juga bagus namun saya nasihatkan, yang baru mula boleh cuba kaedah PACE yang lebih mudah dahulu.

Saya biasanya gabungkan senaman kekuatan buat secara interval. Buat 20 ulangan dan rehat 20 saat. Jangan rehat lama-lama, anda akan hilang kelebihan senaman interval dengan rehat yang panjang.

Antara yang saya suka senaman kekuatan+ interval ini kerana lemak bukan sahaja dibakar ketika bersenam tapi juga selepas bersenam malah ketika anda tidur!

Antara kelebihan lain senaman jenis kekuatan:

• Mencegah dan Memulihkan Kekuatan otot: Apabila tua, otot mengecut dan menjadi lemah dan menggigil disebabkan SARKOPENIA. Senaman kekuatan menjana bateri sel (mitokondria) dan stem sel otot yang meningkatkan isipadu dan kekuatan otot. Gigil akan kurang dan badan menjadi lebih stabil.

• Menguatkan Tulang : Tendon di bahagian sendi akan memberi beban kepada tulang maka ketumpatannya akan meningkat. Senaman kekuatan juga terbukti mencegah kerapuhan tulang (osteoporosis).

• Stabilkan GULA DARAH: otot yang besar meningkatkan pengambilan gula dalam darah ke dalam sel. Ya, pesakit kencing manis akan mendapati paras gula menjadi lebih cantik.

• Meningkatkan Tenaga Badan : Seperti yang saya sebutkan, tenaga badan akan meningkat kerana senaman jenis kekuatan menjana bateri sel dengan pesatnya. Di samping itu, metabolism badan dan juga hormone kejantanan(testosterone) anda juga akan meningkat sama.

• Kesihatan Otak: Seperti juga senaman aerobik, senaman kekuatan meningkatkan fokus dan kecerdasan minda. Mengikut kajian, senaman kekuatan juga mencegah penyakit seperti dementia dan kenyanyukan (Alzheimer).

Teringat pula 7 tahun lepas pakcik makcik di Klinik Kesihatan senyum kambing pula bila dinasihatkan angkat berat. Guna botol air mineral 1.5 liter saja tak susah..bersenam ikut kemampuan ya.

3) Fokus Bahagian Senaman.

Jika anda bersenam untuk kecantikan (aesthetic),fokus pada otot-otot kecil seperti otot abdomen(perut), biceps dan triceps. Senaman otot perut juga membantu menguatkan otot “core” selain senaman otot belakang, punggung yang meningkat stability badan.

Namun perlu anda ingat, senaman otot kecil tidak akan menampakkan hasil aesthetic sekiranya peratusan lemak badan anda tinggi. Otot six pack anda akan tenggelam di sebalik lautan lemak yang tebal.

Saya lebih suka buat senaman otot besar dengan senaman seperti push up (pumping) dan juga squat ( free squat atau guna pemberat). Lagi besar otot lagi cepat kurus.. Bagi kaum wanita tak perlu risau otot membesar macam seladang. Hormon testosterone wanita tak cukup tinggi untuk besarkan otot.

4) Waktu Bersenam.

Saya suka waktu pagi sebelum sarapan.
Ataupun waktu sebelum berbuka puasa.

Ini adalah waktu kurang gula dan badan akan bakar lemak dengan pesatnya.
-Perhatian jika anda tidak ketoadaptif (otak mampu menggunakan lemak sebagai tenaga), elakkan senaman berat ketika gula kurang-

Jangan amalkan jika sakit kepala atau ringan kepala, anda mungkin pitam.

Bahkan jika anda jatuh sakit yang teruk, elakkan senaman waktu ini. Berikan rehat yang secukupnya kepada badan anda. Stress kerana sakit akan sebabkan badan anda menyimpan lemak dan air menerusi peningkatan hormone stress(kortisol).

Anda tidak mahu tambahkan stress lagi menerusi bersenam pada waktu sakit.

5) Pemakanan untuk kurus.

Ini saya selalu cerita dalam artikel-artikel lama saya. Kali ni spesifik pemakanan waktu bersenam (macronutrient timing).

Jangan makan sejurus selepas bersenam berat kerana darah akan mengalir banyak ke bahagian otot untuk membekalkan oksigen yang sangat banyak diperlukan selepas bersenam. Kurang pengaliran darah ke sistem pencernaan akan mengakibatkan ketidakhadaman dan mengganggu sistem pencernaan.

Lepas bersenam saya biasa ambil protein senang serap seperti protein whey. Selepas sejam dua makan real food. Waktu paling bagus makan karbohidrat juga ialah selepas sejam dua bersenam. Sekurangnya nasi yang anda makan itu boleh lah digunakan sebagai bahan bakar, bukannya disimpan sebagai lemak.

Dulu-dulu zaman jahilliyah, saya guna protein CASEIN waktu berpuasa atau sebelum tidur. Casein ini bila bercampur dengan asid perut jadi macam ketulan susu dalam perut, susah dicerna dan diserap. Kononnya, slow releasing protein ni baguslah, bekalan protein yang berterusan tak diserap cepat. Amaran: Protein casein antara makanan paling utama menyebabkan KEROSAKAN USUS selain gluten. Anda berisiko mendapat masalah ketidakhadaman, “angin”, masalah sendi, penyakit alergi,autoimmune dan macam-macam lagi. Selamat tinggal casein.

Baik, jadi sempena tahun baru ni saya ucapkan selamat kurus dan sihat kembali dan sentiasa pada semua pembaca artikel ini. Semoga tips ini sedikit sebanyak akan membantu anda mencapai matlamat bersenam anda insha Allah.

sumber : Hafiz Sulaiman


“Lambat Rawat, Kemungkinan Tak Nampak Sebelah.” Ibu Ini Kongsi Pengalaman Mata Anak Dijangkiti Kuman Dari Kucing Terbiar.

Minggu lalu, seorang ibu berkongsi gambar mata anaknya dijangkiti kuman gara-gara memegang seekor kucing kurap.

Terima kasih yang mendoakan airel zakwan.. Mata dia berpunca dari kucing kurap yang dia pegang hari tu.. Sebab die tak takut kucing.. Kucing yang takut dengan dia…. Hehehehe.. So doktor nak tahan wad.

“Kuman dia kuat sebab tu dia merebak dengan cepat… Tapi mama  tak boleh nak duduk wad sebab ada si debab Aida kat rumah.. So Airel kena kuarantin jelah kat rumah dulu sebab penyakit ni berjangkit.

“Tapi  mama  kena ulang alik klinik untuk sapu antibiotik kat mata dia…Alhmdulillah kuman ni tak merebak dalam mata Airel.. Kalau tak, lagi teruk.. Maafkan mama sayang tak dapat jaga Airel dengan baik… bertabah la mama..

Dia kemudiannya memuat naik perkongsian terbaru yang menyatakan anaknya kini semakin pulih.

Alhmdulillah lepas rawatan cuci dan letak cream antibiotik mata Airel dah kurang berair dan nanah pun takde dah… Kering dah luka nya.. Tapi still kene continue buat rawatan smpai betul2 sembuh…mama is risau.. Sebab melibatkan mata.. Kalau mama lambat buat rawatan kemungkinan Airel  tak nampk sebelah… Allahuakbar… Maafkan mama sayang…

Bahaya kuman…. Take note uolls.. Jangan bagi anak pegang-pegang kucing terbiar atau berkurap…antibodi anak tak kuat macam kita orang dewasa…sehari je kuman tu merebak cepat.

My hero muhammad airel zakwan..semakin pulih dengan jaya nya. Berkat doa rakan2,rakan2 fb dan ahli keluarga semua.. Alhmdulillah.. Tq korang..tak dapat nak ucap dengan kata2..tq so much semua…lega hati mama..takde la mama risau lagi..


Bekas Pemain Dram Lagenda Kumpulan Search, Yazit Ahmad Meninggal Dunia. Al-Fatihah!

BEKAS pemain drum kumpulan Search, Yazit Ahmad, 57, yang sebelum ini dilaporkan kritikal di Hospital Kuala Lumpur di sini, disahkan meninggal dunia pada jam 11.53 pagi tadi.

Adik angkat Allahyarham Yazit, Ashaari Mohd Nasir berkata, Yazit menghembuskan nafas di sisi ahli keluarga dan sahabat handai selepas mesin bantuan pernafasan ditanggalkan pada jam 11.46 pagi tadi oleh doktor pakar merawatnya.

Yazit dimasukkan ke HKL kira-kira jam 3.45 pagi kelmarin selepas mengadu sesak nafas di rumahnya di Taman Melati, Kuala Lumpur.

Sebelum ini Allahyarham pernah dimasukkan ke hospital sama pada awal bulan lalu akibat masalah pernafasan.

Ashaari berkata, jenazah akan dibawa ke Masjid Salehuddin Al Ayubi untuk solat jenazah setelah selesai proses membawa pulang dari HKL.

Menurutnya, jenazah akan dikebumikan di Tanah Perkuburan Islam Raudathul Sakinah, Taman Selasih selepas solat Asar.

“Sejak semalam, ramai rakan artis termasuk ahli Kumpulan Search, Kid dan Din hadir untuk menziarahi Allahyarham.

“Pemergian Allahyarham sangat mengejutkan kerana beliau baru memaklumkan hendak membeli set drum elektronik semata-mata untuk menyertai kumpulan nasyid, As-salam Buskers Sabtu lalu,” katanya kepada Sinar Harian hari ini.

Allahyarham Yazit meninggalkan isteri, Ramlah Ahmad, 59, dan tiga anak iaitu Razilah, 38, Shahmirnuri, 34, dan Shafiqa Nurlis, 2

Menurut anak Allahyarham, Shafiqa Nurlis, bapanya mengalami kerosakan otak dan hanya mampu bergantung pada mesin pernafasan sejak semalam.

Sementara isteri Allahyarham Ramlah Mat, memberitahu, suaminya mengadu sesak nafas kira-kira jam 3 pagi.

Bagaimanapun, ketika sedang mengurut badan Yazit, keadaan menjadi panik apabila mulut pemain dram itu tiba-tiba berbuih. Ketika dikejarkan ke hospital jantung Yazit tiba-tiba terhenti dan terus dikejarkan ke zon merah selepas mendapat bantuan pernafasan (CPR).

Bagaimanapun pada pukul 5 petang, doktor memberitahu kepada Ramlah keadaan Yazit hanya 80:20 kerana otaknya tiada oksigen. Mesin bantuan pernafasan Yazit dihentikan di hadapan ahli keluarga dan waris terdekat.

Dalam pada itu, Amy Search turut memuat naik ucapan takziah kepada keluarga allahyarham menerusi laman instagramnya.

Semoga roh Allahyarham ditempatkan di kalangan orang-orang yang beriman.

Sumber: Sinar Harian & Astro Gempak


Anak Umur 3 Tahun Dibawa Melancong Ke Langkawi, Positif Covid-19!

Bila diumumkan  pembukaan Pulau Langkawi di bawah gelembung pelancongan (travel bubble), tentunya ramai antara kita yang teruja untuk membawa keluarga dan  anak-anak bercuti. Pun begitu tidak dinafikan ada juga sebahagian keluarga  yang masih takut-takut nak bercuti dalam musim wabak. Tepuk dada tanya selera!

Terbaharu memetik laporan berita di Harian Metro, Jabatan Kesihatan Negeri (JKN) Kedah mengesan satu kes positif Covid-19 dalam kalangan pelancong ke Langkawi membabitkan seorang kanak-kanak berusia tiga tahun dari Nilai, Negeri Sembilan, Ahad lalu.

Pengarahnya, Dr Othman Warijo berkata, siasatan Pejabat Kesihatan Daerah (PKD) Langkawi mendapati kanak-kanak itu bersama ibu dan ayahnya tiba di Langkawi pada jam 7.30 malam Jumaat lalu, melalui penerbangan dari Lapangan Terbang Antarabangsa Kuala Lumpur 2 (KLIA2).

Katanya, ibu dan ayah kanak-kanak berkenaan sudah menerima vaksinasi lengkap dan ia adalah bukan kes kontak rapat kepada kes positif Covid-19 dengan kanak-kanak itu juga tidak bergejala.

“Saringan RTK-Antigen menggunakan air liur ke atas ibu dan ayah kanak-kanak ini telah dilakukan di KLIA2 iaitu sebelum mereka berlepas ke Langkawi dan disahkan negatif.

“Kanak-kanak ini juga tidak mengalami gejala sebelum perjalanan dan ketika saringan di KLIA2 sebelum berlepas ke Langkawi, mereka turut memakai pelitup muka sepanjang berada di KLIA2, dalam penerbangan dan ketika berada di Langkawi,” katanya dalam kenyataan, hari ini.

Dr Othman berkata, bagaimanapun kanak-kanak berkenaan mula mengalami demam pada Sabtu lalu, dan dibawa mendapatkan rawatan pada Ahad sebelum disahkan positif Covid-19.

Katanya, hasil siasatan mendapati selain ibu dan ayah kanak-kanak itu, terdapat tiga orang saudara yang juga penduduk tempatan Langkawi menjadi kontak rapatnya.

“Kesemua lima kontak rapat sudah menjalani ujian saringan dan diberi arahan kuarantin selama 10 hari.

“Keputusan ujian saringan mendapati kesemua kontak rapat adalah negatif dan hasil siasatan juga mendapati kemungkinan jangkitan ke atas kanak-kanak ini berlaku sebelum melancong ke Langkawi,” katanya.

Beliau berkata, sehingga hari ini, hanya satu kes positif dilaporkan membabitkan pelancong ke Langkawi dan tiada penularan dalam kalangan ahli keluarga atau penduduk tempatan berlaku.

“Keadaan kanak-kanak ini adalah bergejala ringan dan diletak di bawah pemantauan pasukan Pusat Penilaian Covid-19 (CAC) Langkawi, manakala kontak rapat lain adalah tidak bergejala dan mereka lengkap vaksinasi.

“JKN Kedah dan PKD Langkawi akan terus memantau perkembangan kejadian jangkitan dan akan memastikan langkah pencegahan serta kawalan sewajarnya dilaksana secara berterusan,” katanya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Wanita Ini Kongsi Petua Naikkan Seri Wajah Cara ‘Instant’ Guna Masker Halba. Bantu Hilangkan Jerawat & Blackhead Juga!

Kulit wajah kusam, tidak berseri, tak glowing dan sebagainya lagi sering menghantui kaum wanita. lebih-lebih lagi yang mementingkan penampilan diri.  Justeru, penjagaan seri wajah ini tak semestinya hanya untuk bakal pengantin saja, swanita yang sudah berkahwin juga perlu sentiasa pastikan wajah berseri untuk pasangan.

Penggunaan barangan semual jadi seperti halba misalnya dikatakan baik untuk tujuan kecantikan wajah. Selain memberikan kesan kulit yang lebih glowing, ia juga membantu mengatasi masalah jerawat dan blackhead.

Sorry ter janji capati pulak. Sepatutnya Aisyah post petua ni semalam. Tapi semalam bizi yakmat. Mintak ampun ya ibuk ibuk semua.

Memula masa jumpa petua ni, Aisyah macam percaya ngan tak jekk. Ye laa, dalam post tu cakap pakai halba boleh buat muka kita instant glowing pastu boleh kurangkan jerawat merah merah kat kulit. Macam tipu jekk. Dah la nak buat dia senang sangat.

Jadi semalam Aisyah try la buat masker halba ni. Kengkonon nak try la betul ke muka glowing mowing. Ehhhh, serious laa muka memang instant glowing. Yang lagi best, muka nampak bersih jek.

Mana jerawat yang tengah mengamuk tu semua dah kena pujuk. Tak merah dah. Padehal baru pakai sekali. Rupenyer halba ni selain boleh glowing mowing kan kulit kita, dia ada thiamine jugak tau.

Thiamine ni boleh sihatkan kulit kita. Pastu kalau kat muka ada banyak black head, memang elok sangat buat masker halba ni.

Masker halba ni bukan setakat boleh kurang kan black head jek, mata panda pun boleh bertukar jadi mata pola bear, putih berseri gituu.😆.

Tapiii, yang paling unsangkarable, masker halba ni ada vitamin C. Patut la bila pakai masker halba ni, memana jerawat merah yang tengah mengamuk tu semua cool jek. Hilang terus merah membara dia.

Ok jom tengok cara buat dia

MASKER HALBA

Bahan-bahan

– 1/2 cawan halba ( ni sebenarnya banyak, kalau nak buat separuh dari sukatan ni pun boleh)

– 2 cawan air

Cara- cara

– rebus halba dengan air selama 5 minit. Pastu biarkan semalaman. Kalau halba tu kering dalam periuk nanti korang tambah la air sikit. Biar dia berendam.

– besoknya korang tapis halba tu. Air halba tu korang simpan jangan buang.

– blend kering halba tu pastu sapu rata rata kat muka.

– texture dia memang ala ala playdoh, korang tepek jek kat muka. Biarkan 15 minit gitu, pastu baru basuh.

**air halba tu nanti korang spray kat rambut. Biarkan 3-4 jam pastu baru basuh. Nanti rambut korang bersinar sinar macam model iklan shampoo pantene.😆

** jangan lupa follow Aisyah Badar Bajrai untuk petua jimatkan poket yang lain😉


Dapatkan Khasiat Kunyit Sebenar Dengan Cara Simple Ni. Boleh Follow!

Mengamalkan minum air kunyit untuk wanita, tidak dinafikan banyak khasiatnya. Ianya telah lama diamalkan sejak dahulu lagi. Penyediaan minuma akan disediakan dengan teliti dengan menggabungkan bahan-bahan terpilih.

Dan untuk itu, menyediakan air kunyit juga ada cara yang cukup mudah yang boleh dihasilkan tanpa menjejaskan khasiatnya. Ini sebagaimana yang dikongsikan oleh  Liza Salleh dan bolehlah dicuba.

Saya rasa nak share hari ini pada anda tips yang sempoi, menarik dan tak renyah untuk diamalkan. Minggu lepas saya join perjumpaan untuk team saya, dan berjumpa dengan sifu saya puan Suzy, Allah banyak betul tips yang diberikan.

Ok hari ini saya share pasal hat ni dulu, hari lain insyaAllah saya share tips lain pula ya.

Air kunyit..ramai yang selalu tanya saya, air kunyit nak minum macam mana? Air kunyit nak minum banyak mana? Air kunyit boleh minum bila?

Maklumlah, orang dulu dulu ada yang amalkan jus kunyitlah, air rebusan kunyitlah untuk kesihatan dalaman khususnya untuk para wanita.

Kunyit banyak khasiat, antaranya beri efek awet muda, baik untuk dalaman wanita lepas bersalin, mengawal berat badan, dan macam macam lagilah.

Selain menjadi bahan untuk masakan, kunyit juga baik untuk kesihatan. Hari ini saya nak share tips yang saya perolehi ini pada anda, sempoi je tipsnya.

Untuk mendapatkan khasiat kunyit sebenar tanpa menjejaskan khasiat kunyit tersebut dari suhu tinggi atau bahan pengawet tambahan, anda boleh membuat air rendaman ibu kunyit. Ambil kunnyit sebesar ibu jari dan racik racikkan kunyit tersebut.

Rendamkan kunyit yang diracik tadi bersama secawan air panas, tutupkan cawan dan air tersebut boleh diminum apabila suam.

Simple bukan untuk mendapatkan khasiat dari kunyit? Dan harus diingatkan, mengambil bahan berkunyit mengikut keperluan sahaja, untuk yang telah saya kongsikan ini cukuplah untuk 5@6 kali minum dalam sebulan untuk mendapatkan khasiat kunyit tersebut.

Jomlah SHARE benda sempoi ni. Kot sat lagi buleh buat terus.


Cara Tepat Bersihkan Lantai Rumah,  Lebih Bersih, Pantas & Berkilat!

Bukan namanya mengemas rumah kalau tidak disudahkan dengan mengemop lantai rumah. Apa lagi rumah jenis apartment yang dapurnya bersifat terbuka. Walaupun memasak di dapur, ruang tamu dan ruang untuk makan akan turun terasa kesannya. Kaki terasa melekit dan berminyak.

Sebenarnya mengemop lantai pun ada aturannya yang lebih tepat. Barulah lantai lebih bersih, licin dan berkilat.

Tahu cara terbaik mengemop lantai? Anda perlulah mencuba tip yang diberikan ini. Selain harum insyaallah lantai anda juga kekal bersih untuk tempoh yang
lama.

Langkah 1
Mulakan langkah dengan menyapu seluruh kawasan rumah dengan bersih. Pastikan setiap habuk, sampah terutamanya helaian rambut yang gugur dikumpulkan terlebih dahulu. Ini penting supaya proses mengemop tidak terganggu.

Langkah 2 – Air Panas & Cuka
Sediakan air rendaman berisi air panas yang dicampurkan dengan sedikit cuka. Mopkan keseluruh lantai dengan bancuhan air ini. Pastikan mop dikembangkan
ketika proses mengemop. Biarkan seketika sehingga kering.

Langkah 3 – Cecair Peluntur
Jika suka anda boleh juga menggunakan cecair peluntur seperti Clorox dalam bancuhan namun gunakan sedikit sahaja kerana ia meninggalkan bau yang agak
kuat. Pastikan ia diletakkan sedikit sahaja dan moplah seperti biasa. Biarkan kering.

Langkah 4 – Pencuci Harum
Kemudian buat bancuhan air bersama pencuci lantai yang ada dipasaran. Pastikan pencuci ini jangan tersalah beli. Belilah pencuci yang harum seperti berbau
bunga-bungaan seperti ros atau lemon. Ada sesetengah bau pencuci lantai yang berbau kurang enak dan buat kita rasa tidak selesa. Mopkan keseluruhan lantai
dengan sekali cucian sahaja dan biarkan kering.

Langkah 5 – Air Bersih
Akhir sekali barulah dibilas dengan air bersih ke seluruh lantai. Pastikan penggunaan air bersih tanpa apa-apa bahan. Moplah seperti biasa dan biarkan
hingga kering. Hasilnya lantai anda bukan hanya harum malah licin dan bersih.

Ektra Tip
* Pastikan proses mengemop dimulakan dengan bahagian bilik terlebih dahulu dan diakhiri dengan kawasan dapur.
* Anda boleh juga menggunakan bancuhan lain khusus untuk dapur kerana kawasan ini luar biasa minyaknya.
* Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.
* Buka kipas pada volume yang tinggi supaya lebih cepat kering.


Wanita Ni Kongsikan Rahsia Jika Mahu Telur Masin Cantik Kejadiannya. Cukup Mudah, Guna Dua Bahan Je!

Setiap kali menjelang bulan ramadan, pasti lauk ini menjadi salah satu ‘wajib’ ada di atas meja bersama hidangan lain. Namun, kini telur masin sudah menjadi menu biasa. Baik dihidangkan bersama Nasi putih ataupun dijadikan bahan tambahan dalam masakan lain.

.

Telur masin ni nina jeruk sendiri je.. Dah lama tak beli yang siap jeruk.. Alhamdullilah cantik kejadiannya..Air garam tu nina masak hingga betul betul mendidih(orang kelantan panggil hingga naik bunga garam)

*Telur Masin*
-Telur Itik 50biji
*cuci bersih dan jemur hingga betul betul kering

.

-garam kasar 500gram
-air 1.5liter
-2helai daun pandan

.

-botol berpenutup
*masak air, garam dan daun pandan hingga betul betul mendidih dan sejukkan(pastikan betul betul sejuk ea)
*masukkan telur itik ke dalam botol dan tuangkan air garam yang dimasak

.

*tutup kemas2 dan jeruk lebih kurang 2minggu(14-15hari)
*setelah 2minggu boleh try rebus dulu.. Kalau belum cukup masin boleh tambah 3,4hari lagi
*kalau dah cukup masin boleh toskan air garam


Setiap Hari Naik Tangga Ke 11 Block Flat 5 Tingkat Buat Jualan. Adik Shahmi Tak Kisah & Tak Malu Demi Ibu.

Setiap Hari Naik Tangga Ke 11 Block Flat 5 Tingkat Buat Jualan, Adik Shahmi Tak Kisah & Tak Malu Demi Ibu.

“Ni adik Shahmi. Baru 15 tahun. Dia anak tunggal dan dia anak yatim dari kecil. Dari umur 10 tahun bantu ibu, setiap hari dia akan pergi naik tangga ke 11 block flat 5 tingkat bagi memastikan Nasi Lemak Kuning dan Laksam masakan ibunya habis. “

Ketika rakan sebayanya sedang leka dengan gajet dan berseronok, namun sebaliknya buat  adik Shahmi yang menggalas tanggungjawab untuk membantu ibunya mencari rezeki.

Remaja ini yang bercita-cita menjadi doktor ini  tidak pernah culas membantu ibunya sejak usia 10 tahun lagi!

Sesungguhnya kala merasakan kita susah sebenarnya ada insan lain juga struggle untuk meneruskan kehidupannya.

Nyata kesungguhan adik Shahmi harus menjadi teladan yang  membantu ibunya setiap hari tanpa jemu. Sikap remaja yang harus dicontohi di kala ramai genarasi muda hari ini semakin hilang jati diri.

Ikuti perkongsian berikut:

Letih sangat bila ikut adik ni bagi orang. Macam mana lah dia boleh naik tangga hari-hari. Adik ni akan jerit kuat-kuat ” nasi lemak ” bila sampai setiap tingkat.

NASI LEMAK MURAH RM1 SEBUNGKUS

RM1 je sebungkus dan sambal nasi lemak dia sangat sedap. Makan satu mesti nak lagi.

Adik ni banyak kali ucap terima kasih bantu dia dan bagi dia hadiah.

Adik Shahmi cakap jom lah support dia niaga berdekatan kawasan flat Taman Bukit Angsana Cheras. Confirm puas hati.

Yang berdekatan dan tinggal di kawasan tu kalau dengar adik Shahmi jerit “nasi lemak” cepat-cepat buka pintu beli..

KELUARGA: Semoga kisah ini menjadi teladan buat kita semua.